US Citizenship kong ah:A dongnak bik thawngpang’Nan thei ve hrimhrim a hau. – Lai Lungrawn Post\nUS Citizenship Test:Hmai thla December 1, 2020 in US Citizenship test phit ning an thlenmi hman a si cang lai. Cuhlan ah cun US citizen phit (interview) tik ah biahalnak (question) pa 6 thiam/leh khawh ahcun awnter a si. Atu a thar an hman ding mi ah cun questions 20 hal a si cang lai i a tlawmbik 12 tal thiam/leh khawh lawng ah awnter a si cang lai ti a si.\nKum upa cangmi le US ah kum 20 naak tam a um cangmi cu biahalnak hi tlawm deuh in hal an si ko lai tiah USCIS officials nih cun an ti. Zapi zaraan, miraang holh thiam lo caah cun citizen si a har deuh cang lai ti nak si.\nRelchap:Donald Trump nih nawl ngeihnak a kan pek zau lo ahcun American mipi nunnak tampi a liam ding asi”tiah Joe Biden nih a chim.Donald Trump nih November 3 thimnak result cu a cohlan lo caah biaceih zungin rian a tuan lio asi. Democratic nih Joe Biden thazang peknak langhter in Washington ah mipi an au len; Donald Trump thazang petu zong an au len ve. Kaphnih in Washington ah an au veve.


CNF Pu Khua Uk Lian Ramchung Ralthawh Nak Kongah Bia Thli A Chim Mi A Tha Kho Taktak – Onlinenungak\nCNF Pu Khua Uk Lian Ramchung Ralthawh Nak Kongah Bia Thli A Chim Mi A Tha Kho Taktak\nKawl ralbawi pawl zia le za hi.ruat tuah! Mi kip nih dohtti mi Ral an si Pu Khua Uk Lian (CNF)Zapi nih kantheih cio bang in kawlralkap bu nih kanram tuanbia ah mipi aiawh cozah pi office cu voi(3)tiang an fir cang. 1962 ah Gen. Ne Win nih siseh, 1988 ah Gen. Saw Mawng le Gen. Than Shwe nih siseh, 2021 ah Gen. Min Aung Hliang nih siseh, anmah bawisiduh ca le pumpak ca menmen ah mipi vialte cu khuaruah vansang le hnabeidong in an tuah lengmang ko.\nCu ruang ah cun ramchung ralthawh nak cu hmunkip ah miphunbu pawl le Democracy duh pawl an chuak. Cu ti in mizapi ral ah anni chuah nak hram cu a si. Cun rawhral nak le vansang sifah nak phuntling nih zul in 1988 ah cun Burma ram cu Vawleicung ram sifak bik (lDC) sinak ah an phanhter. Ralkap uknak hlan ah cun Asia chung ah ramrum bik, facang chuahter biktu Burma ram tiah rak theih mi a si.\nCu sifah nak nih cun nihin ni tiang mi mitzoh le bawmh hal in vawleicung ram hna sin ah kan phan. Miit hmai bi in kan um.Cu dirhmun in ram mipi kan um lio ah kawlralbawi pawl cu sui le ngun in siseh, inn le lo hmanh ah khuaruah har in tthabik mi anni ngeih hna pin ah adangdang an chawva zong chim cawk lo in an rum hna.\nCu caah mipi nih kum (60) chung doh an si. Kawl ralbawi pawl zong nih an ttuan bik mi rian pa(3) a si. Cucu an pawcom nak zong a si. Cun mintthat nak laksawng (medal) aphunphun an ni pek ton mizong cu a si. Cu hna cu ram mipi hlen, tlaih le thah hna hi an si.Ttha te in mithiam pawl nih an hlat tik ah hihi kanram mipi ca ah kan ttuan an ti mi cu a si ko an ti. Na in IT chan mipi cu an kan tei kho bal lai lo. Kan dir hmun cio in rak do/ al peng ko hna uh sih. Kalawm e. Peh tthan te lai (Salai Propagandist page)


Myanmar Mipi Runvennak a Rianrannak in Tuah ding in Ms Yanghee Lee nih UN a Hal – Hakha Cherry\nPagu khua ah ni khat chung lawng ah minung 80 leng an nunnak a liam hnu ah atulio Myanmar kong ruahnak petu (Special Advisory Council of Myanmar, SAC-M) chungtel Ms. Yanghee Lee nih Myanmar mipi runvennak a ran khawh chung in tuahpiak awk ah UN General Secretary sin ah a hal.\n“Myanmar ram ah upadi zulhnak a um ti lo i, ttihphannak nih a chilhmi ram ah aa chuah cang,” tiah nihin ah SAC-M zong nih cathanh an chuah.\nUN General Secretary nih amah pumpak hrim in Myanmar ram ah le Southeast Asia ah kal ding in le UN Security Council auh tthan i Myanmar rammi hna runvennak ca ah R2P program nunter khawh ding in aa zuam a herh, tiah SAC-M cathanh ah an langhter chih.\nApril 9 ah Pagu khua ah Myanmar ralkap nih minung 80 leng an thah hna pin ah minung tampi an umnak theih loin an tlau. Thla 2 fai chung ah Myanmar ralkap nih rammi 700 leng an thah fawn hna.\nSAC-M chungtel Marzuki Darusman nih, “Myanmar ralkap nih suimilam ttem in mi an thah hna. Hi bantuk tuksum tuahsernak hi ngol zokzok hna seh. An tuahsernak hi anmah lila nih an zun caan a phan hrimhrim ve lai,” tiah a chim.by-The Chin Journal\nApril 12, Yangon (Photo-Reuter)\nKIA nih Myanmar Ralkap Sakhaan Pahnih an Lak Than\nPu Ral Kham le Dr. Thla Cung nih Ralkap Rian Khinhmi an Cohlang Lo


US Ah Chin Miphun Telhchih In Chungkhar 8 Innkang Mi Kong Le Bawmhnak Kong Thawngpang – Chin 11 News\nUS Ah Chin Miphun Telhchih In Chungkhar 8 Innkang Mi Kong Le Bawmhnak Kong Thawngpang\nGREENTREE INN KANGMI\nSeptember 18th, 2020, zantim i Greentree Apartment mei a kangmi hi Inn/Unit 12 a si. Cu chungah inn 6 cu a rawk dih caah um awk a tha ti lo i ka dangah thial an hau lai, ti a si. Inn 6 tucu um awk tha dingah an ruah caah luh khawh than a si lai. Cu inn 6 lakah inn 5 hi Chin mi an si i inn 1 hi Kachin an si. An chungkhat le hawikom sinah a ummi an um i hotel ah a ummi an um.\nHarsatnak a tong mi hna inn 6 in khrihfabu a ngeimi an si i an khrihfabu cio nih an hnemh hna. Kachin kan unau hna hi Indiana Kachin Baptist Church member an si. A dang hna hi Mizo Christian Church in pakhat, Chin Bethel Christian Church in pakhat, Falam Baptist Church of Indianapolis in pakhat, Chin Evangelical Baptist Church in pakhat, IZCC in pakhat (a fale 3 he an si), le Gospel Baptist Church in pakhat an si hna. An zapi minung 25 an si. Kan khuachung ah minung 25 umnak ngei lo kan mithmaika ah an um ko hi fak pi in khua ruah kan hau ko.\nCCI nih anmah tanpinak caah GoFundMe a tuah i cuka ahcun nan ti khawh tawk cio te rak bawm ve hna ding in kan in sawm hna. Perry Schools nih eidin ding le hnipuan zeimaw zat an khomhpiak hna. An thil a kangh ding caah SSCard tiangin a thar in sok dih an hau. Bawmh hau taktak khi an si. Fak pi in thlacampiak zong an hau. Zoh sawhsawh hrimhrim hna hlah usih. Kan lakah hi bantuk thil a tong mi an um i dai te kan i umter sual ahcun kan thluachuah hna a pit ve sual lai. Kan zapi in tang cio hna hna usih. Bawipa nih a tangmi chungkhar dihlak in kilveng hram cio ko hna seh!


Gambia v. Myanmar Biacaihnak: ICJ Nih A Cohlang Lai Maw? – THE CHINLAND POST\nGambia v. Myanmar Biacaihnak: ICJ Nih A Cohlang Lai Maw?\n2022 February 26 — Ramkulh Kawlram ah minphun namneh cihhmihnak (Genocide) a tuah ko, a buar tiah Gambia ram nih a sualpuhmi (tazacuai) buainak cu International Court of Justice (ICJ) biaceihzung nih cohlan le ngaih (admissible) a si ko tiah biakhiah ahcun hi sualphawt bacaihnak le buainak hi biakhiahnak ding ah a kum in a rau kho rih tiah theih a si.\nGambia le Myanmar (Ramkomh Kawlram) tazacuainak cu vawleipi biacaihnak zung nih a cohlan ding le cohlan lo ding biakhiahnak nicaan a hun nai chin thluahmah cang.\nA ra laimi February 28 ah Gambia ram nih sml. pakhat le cheu chung a chim than lai i mah hnu ah ICJ nih (admissible) biacaih dingmi, biacaih tlakmi a si le silo biakhiahnak a tuah lai tiah VOA nih a thanh.\nAsinain, Ramkomh Kawlram lei nih an al, duhlonak an chimning in, ICJ nih mah hi miphun cihmihnak kongkau ah caihkhan chap ding a um lo, biakhiahnak nawl a ngei lo, Gambia zong nih chimnak nawl a ngei lo tiah bia a khiah ahcun a dihbeh dingmi a si ko lai. Sihmanhsehlaw, biaceihzung nih pehzulh in caihkhan dingmi a si, kan ngaih in tawlrel ko lai (admissible) a ti a si ahcun Genocide a si ko tiah halmi ah i alnak le khat le khat evidences pawl he biaceihnak an ngei rih lai tiah theih a si.\nFebruary 26 ah tuahmi ICJ ah a nithumnak biangeihnak ah Genocide a si ko tiah Gambia nih a chimmi cu Kawlram ralhrang phu aiawh thlahmi Ko Ko Hlaing nih biacheihnak nawl hi ICJ kut cungah a um lo bantuk in Gambia ram zong nih chimnak nawl a ngei lo tiah a ti caah ICJ zong rianhlei (Pressure) a pek le khinh bantuk he aa khat tiah an chim.\nAtu bantuk in ICJ ah dohthlennak a tuah cuahmahmi National Unity Government (NUG) nih aiawh thlahmi cohlang lo in Ralkap palai an cohlanmi kong zong ah ICJ cu soisel a tong ngaingai tiah theih a si. NUG nih cun, kanmah nih kan aiawh lai tiah an ti. Cun, a luancia mi 2019 December ah Aung San Suu Kyi nih dirkamhnak a rak tuahmi zong kan let than tiah an thanh.\nAung San Suu Kyi nih NLD cozah chan ah, Genocide a um lo tiah a dirkamh lio – Dec. 2019\nAsinain, ICJ nih tutan a voihnihnak Gambia v. Myanmar biacaihnak a hram an domh lio ah, Baicaihbawi nih tutan ah Ralkap palai nih Ramkomh Kawlram a aiawhmi hi a cozah tling a si cang, mizapi a aiawh cang hna kan ti caah a si lo. Gambia he tazacuainak hi cozah le cozah karlak tazacuainak a si lo. Ram le Ram a si caah, Ralkap palai nih an aiawhnak hi a si tiah a chim.\nBaicaihnak kong ah cawlcangmi phu Rohingya lei le covo caah a dir i a cawlcangmi pawl nih cun, Ralkap nih mizapi palai an tuan kho lo, an aiawh kho lo tiah an chim.\nICJ ah Ralkap (SAC) nih thlahmi palai aiawhtu lutlai nih Genocide a um lo tiah a dirkamh lio – 2022 February\nTutan ICJ ah ralkap palai nih aiawhnak a ngeih ruang ah, biacaihnak an tuahmah lio ah, Biacaihzung hmai in duhlonak langhternak zong mi cheukhat nih an tuah.\nICJ ah Ralkap palai nih aiawhnak an ngeihnak a ruang lak ah pakhat a simi cu ICJ nih tutan bacaihnak (hearing) kong he pehtlaihnak an tuahmi hi Belgium ah ummi Ramkomh Kawlram Embassy a si i, cucu Ralkap lei tang in an um caah a si tiah theih a si.#\nPrevious Russia nih a kah ruangah Ukraine lei in minung 137 an thi, 310 leng an i hliam\nNext Salai Ngun San Aung he Biaruahnak


An Nu Nih A Thih Taak Hnu Ah A Fanu Mitcaw Nute Cu Nau Pawi Ter I – Chin World News Evening\nAn Nu Nih A Thih Taak Hnu Ah A Fanu Mitcaw Nute Cu Nau Pawi Ter I\nJuly 9, 2019 Salai Van Thawngpang\nKan chan hi zoh lengmang tikah chanchia ngaingai asi ko. Pa le zong nih mah fa le mifa zong thleidan a um ti lo. Mah chungchuak fa cungah zaangfahnak a ngeih ti lo a poi taktak. A fanu mitcaw mi nau a pawi tertu pa cu Tam Nong District Vietnam ah Palik nih an tlaih. Hi nu hi kum 14 minung te lawng asi i a nu nih Cancer zawtnak in mual a liam taak hna i a pa nih sifak ngaiin le a nupi nih bawmhnak a hmuhmi vietnma phaisa in 400 million an hman dih lomi in a zohkhenh hna i cuticun caan an hmang.\nAn pa hi phaisa kah (phekah) a hmangmi si i, an phaisa vialte cu aherh lo ah a hman dih tawn. Zaangfak taktak khi an si. Cuticun a fanu nih nau a pawi tikah cun sianginn zong an kaiter ti lo an theih sual lai tiah an phang i sianginn zong an dinhter.\nAn saya/sayamah nih an rak len suallai ti tiang an phang. Nau a ngeih hnuah siibawi te nih DNA test an hun ngeih tikah cun midang fa hlah si a tiah hringtu a pa fa a rak diam ai. Cu hnu ah palik nih fiang tein thil umtuning hlathlai i an theih hnuah zaangfahnak ngei loin a fanu micaw nau a pawitertu cu palik nih an tlaih cawlh tiah theih asi.\nZaangfak Tuk Asimi Hngakchia Pate Thlacamnak In Bawm Cio Hna Usih A Zawtnak In Damnak A Hmuh Nain\nA Tlangval Pa He Copa America Final Buai Tthan An Timh Nain An Hlawmcham, Thong Thlak An I Huah Diam


Kawl Ralhrang Pawl An Kengruh An Khiah Cikcek - TIMES OF CHIN NEWS\nKawl Ralhrang Pawl An Kengruh An Khiah Cikcek\nPosted By: thawngthawng April 13, 2021\nChinram ah cozah rianttuan minung 13,300 (92%) nih CDM cawlcangh nak in Kawl ralhrang phu cu an doh hna caah kawl ralhrang pawl an kengruh an khiah cikcek. Voidang ah cozah nih tax a lak tawn mi electric mei man lanwg hmanh in Hakha khuachung ah thlakhat ah phaisa ting thongkhat an rak hmuh tawn. Atu cu CDM ral a do mi le mipi nih SAC ralhrang sin ah zeihmanh tax an pek duh ti hna lo caah cozah income an nei ti lo.\nMah cu tax tampi lak ah Electric bill pakhat te lawng kan vun chimmi asi. Lungrual te in le lungsau te in kan ttang lai. Kan ti khawh nak lam cio in SAC ralhrang kan doh peng hna lai. Pathian thawng in Mipi nih teinak kan co lai. Saduh kan thah lengmang mi Federal Democracy ram kan ser lai. By Salai Bawi Lian Mang\nRelchap >>>> April 12 ah Min Aung Hlaing naule rual, ram-ui, asiloah ralhrang nih Chin miphun hriamtlaibu a simi CNF/A cu nan camp ah kan in tlawng hna lai tiah an chimh hna. Hi kongah CNF/A upa hna cu meeting an thu colh.\nCucaah ralring tein um cio usih.\nA voikhatnak ralhrang rual Camp i an luh lioah khan Chin mipi nih CNF/A kan mawhchiat, kan soisel tuk hna. Tutan tu cu luhter an duh bak ti lo, i kahnak a chuah taktak ahcun Kachin le Karen bantukin Chin mipi nih kan tuar ve ko lai. Pathian tu nih kan umpi cio hram seh.\nHi kong hi thawngpang kan theih lecangka in thawngpang vaivuan hna a si sual ah tiin Chin Post nih tuanvo ngeitu upa kan chawnh hna i thilsining an kan chimh hnuah atu bantukin mipi sinah thawngpang kan tial hi a si. Credit: Chin Post


Laitlang Khuate Cheukhat Ah Covid-19 An Tihtuk Caah An Khua Luhnak Motor Lam Pawl Cu Thing An Hau I Luh Khawh Loin An Phih Dih Tiah Thei A Si Cang – Chin 11 News\nLaitlang Khuate Cheukhat Ah Covid-19 An Tihtuk Caah An Khua Luhnak Motor Lam Pawl Cu Thing An Hau I Luh Khawh Loin An Phih Dih Tiah Thei A Si Cang\nPosted By: chin11news October 20, 2020\nLaitlang kan unau pawl i Covid-19 an tihtuk caah zaangfak tuk an si hna. kan khua kan ram ah a phan ve lai ti an phan tuk caah Khuate Cheukhat cu biatak tein i veng nak le i zohkhenh dingin an cawlcang tiah theih a si. Hi zawtnak hi kan khua chung i a luh a si ah cun a khua ningin kan thi dih lai tiah an ruat i inn pa chakthlang hmanh an i leng ngam hna lo tiah theih a si.\nA tulio ah Falam Sizung pi ah siseh Covid-19 a um liopi a si. Cu lawn si loin Hakha ah le Covid -19 in a zaw lio mi hi minung 5 an um haoi tiah an theih i a hlei in khuate i a um mi kan um nau hna ko hi zaangfak khuan an si hna. A cheukhar khua pawl cu kan khua ah a ho hmanh lut kho hna hlah seh tiah an ti caah an lam tluan thatha cu thing ngan pipi an hau i an phih dih tiah theih a si.\nHi zawtnak in kan luak deuh sual ah an ti i a ho hmanh kan i leng kai hna lai lo tiah tlang tianginan au hna tiah theih a si. ramleng in siseh ramchungin siseh hi zawnak hi kan tihtuk awk a si lo tiah thazaang pek thiam an hau ngaingai.


Cunglei Nih Nawl An Chuah Cang! Ramleng Um Nih Laitlang Ummi Hna Hi Sandahpiah Fial Hna Hlah U! – Chin World News Evening\nRamleng um nih kawlram, Lairam lei ummi hna hi duhlonak langhter, sandahpiah fial meimei ding an silo. Thlachiat ruat lo ralkap caah meithal zanghmeh a har lo tikah Chin mipi tampi anmah kawl le kawl power cuh ruangah Laimi tampi thih ding asi kho lo. Daw Suh nih kawl ralkap tlanh dingah ICJ a rak kal lio thlacam hrihhawh btk hna kha tuah ah attha deuh men lai dah.\nCunglei in palik sinah sandahpiah mi hna kahnak nawl le tlaihkhih nak nawl pek an si cang. Sandahpiahnak nih kawlram a thleng meimei lai lo, 1nk kawl ralkap an lung an i thlen hnu lawngah. 2nk Ramdang khuaruat nih an hun tuk doh dah ti lo cun mu. Cattialtu: William HC\nMinung pakhat nih comment a pekmi zong hi ruah phu taktak a si ve: “A hman a dik. sandah piahter kha ralkap duh ning deuh a rak si ziar rua. Ram a dai lo caah kan tleih nak le aa-naa kan ting nak a si ti kha an rak duh. Cucaah zung kip sizung kip ah duho nak rak langh ken kha a ttha deuh i, mi pi nih cun zan 8 PM ah um le umchin tum kha a ttha deuh. Ni 10-20 hrawng balte in cun a herh le an au te lai. 1-ni hin tuang zei ram lutlai hmanh nih conglomhnak an pe rih hna lo.\n2.UNO-GS nih a lungtling lo tuk ve. 3. Asian group zong a tu tiang an dai. 4.daih tuk hi a ttha lo lem in ti hi vawlei cung nih a ni fiang deuh lai. 5. kawl ral kap nih dawt nak an langh bal lo. 6. MAH hi 2021 hin cun a kum65 a si cang lai caah pension lak ding a duh lo caah aa-na a ting mi a si”.\nRalkap Caah Lam A Pit Cang, UN Nih Naw An Chuah Cang


41 County ah lih in vote an thlakmi minung pahnih an tleihmi hna kong an chimmi – The Cherry Par\n41 County ah lih in vote an thlakmi minung pahnih an tleihmi hna kong an chimmi\n41 County ah lih in vote an thlakmi minung pahnih an tleihmi hna kong an chimmi rak ngai ve. An timi cu anmah pahnih long an si lailo, Groups an ngeih ko lai tihi asi caah tutan ithimnak hi, zei caan arauh lai ai fianglo. minung 8000 caah anmah pahnih long an si lailo, pinah state dang zong an tuah ko lai.\nJoe Biden nih cozah sernak aawt a timh ko zongah USA Suprime Court sangbik biachah le phunghrampi ning in akal te ko lai. Micheukhat state cu an votemi le an milu ai zat lo, 4% in vote a tam deuh timi an hmuh chuah cang. Cucu zeiruangah state pakhat vote athla kho dingmi mulunak in vote a tam deuh timi an zoh cuahmah lio a si.\nRelchap ding thawngpang dang, Trump NIH California Alakthan Lai. Kan kut vuithum benktuah usih law, Pathian khuakhan a si ko lai. Lih an tlaih cang hna. Ka hawile dihlak nan I lawm maw California cu tehte fiang he dir a si cang caah, Trump nih a tei cang lai. Lih in inn lo ngeilo vote an tuahmi cu Kut ah hum a si cang. Hihna pahnih long an si lailo. Joe Biden chimmi lih groups kan rak dirh timi hi a si bak ko lai. Minung pahnih long nih vote 8000 hi an tuahpiak kha hna lailo caah state dang ah hi groups hi an un ve hrimhrim ko lai an ti.\nAruang lih in vote mi 41 country ah an tlaih cang hna. Cun California nih certification a pek cang caah tehte he Supreme court justice ah an phan lai I, vote 55 cu Trump nih a co cang lai. Minung pahnih vote a tuagtu cu an tleih cang hna.\nThawngpang dang relchap ding, Dam Tha Cio Hna Maw? Thawngpang Thar he. Pakhatnak ah Bawipa cu a zungzal thangthat siko seh. Amah khua khanmi chungah kan leng. Zing ni ceudawh nih ruahchannak a kan pek I, zaan muihnak nih pumsa dinhnak a kan pek. Tuzing cu zingka katho I Bawipa a tha ka ti than. Kan nun hi I lawm ko usih. Harnak lakah kan nun hi Bawipa nang kan herh, nizanak in nihin ah Bawipa kan herh deuh. Nangmah long kan bochan nangmah long kan hnangamnak cu na si. Vulei a si caah a thami kan ei caan a um lai I kan ei lo caan a um ko lai. Vulei cu thlarau longin kal khawh a si lo caah pumsa rawlzong kan ei ve.\nKha thawngpang tawi; Trump cu a ra laimi tuthla ni 20 cungah cun thawngpang fiang a um te lai. Joe Biden nih a tei an tinak Arizona cu vote an zohthan I Trump nih a teithan lai tamtuk ai thlau cang an ti. Georgia zong Trump nih tamtuk in a thlau than cang an ti. Pennsylvania cu Trump ta sidawh a si cang. Phungbuar an si caah biaceihnak nih teinak a pek lai an ti. cupinah vote ai thleng tuk an ti cang. Cun Wisconsin le Michigan zong cu thiamthiam a tu hi lungsau thinfual te in hngak ko usih. Republican party pawl teinak cu kan hmaika kan phan dengmang caan nih a vun ratpi lio.\nNantuahmi cioah nan kawlmi cioah nan chungkhar pumpak khua saknak cioah Pathian nih a thawnnak a vel le vulei thluachuah in an umpi cio ko hna seh. Kan caah Bawipa hi a tha zungzal a zungzal in a tha. Zahan le tuzing hmanthlak a si. Dinfelnak kan duh zalawnnak kan duh, lih le hrawkhrawl fiar ahmangmi kan duh lo an ti, Minung tingkhatnak tam nih dihlonak an lanh ter. A mak lawlaw ….dinfelnak cungah le Pathian caah tihmi ngeilo hi teinak cu a si. Na hawi nu na hawipa sinah zalawng tei ka tialmi na share khawh ko. Ka tialmi tete rel aduh ve mi hna zong like le comment na pek a si ah cun atu katialmi ka lungchuak bia le hmuhmi na sinah ara cawlh ve ko lai. Hawitha ka kawl. Credit: Joseph Thawng Z Ting\n← Trump NIH California Alakthan Lai. Kan kut vuithum benktuah usih law, Pathian khuakhan a si ko lai. Lih an tlaih cang hna.\nTrump ca ah Teinak Hmuhnak Lam Pahnih a Um. →


FIANG TAKTAK IN COMMENT A TUAH KO CANG HI SALAI VAN LIAN THANG NIH – The Chinlung Post\nAugust 20, 2020 admin Lenhloi 0\nSalai Van Lian Thang comment: Insein Ral ah Chin ralkap nih “Union of Burma” a kehkuai nak hngalo nunnak tampi thapin an rak dirpi bal. San Ngunt Lwin nih “our love for our country, our love for our Union” tiah a chimmi cu mah bantuk Insein Ral lioah Chin miphun lungput bantuk kha a chim duhmi asi.Nain, 1962 hnuin “True Union” timi ngaingai hi a um ti lo. Tatmadaw mit ahcun tulio Kawlram cu “Genuine Union” asi ko. Nain, tlangcungmi caah cun a deumi “ qua-si Union” asi. Hi bantuk hi San Ngun Lwin nih kan dirkamh lai i kan dawt lai tiah a chim duhmi asi lo. Tatmadaw mit ahcun “Union” timi cu “Myanmar” kha asi ko. 2018 Constitution Preamble hrim hi “Myanmar is a Nation” tiah an thawk.\nPohmah pakhatnak hrim hi “Myanmar is an independent Sovereign Nation” tiah an thawk. Tuni Kawl ralbawizik a speech hrimah “We are Myanmar” timi lungput ngeih a hau, tiah fiang tein a chim. Tatmadaw le Kawlmi tampi nih “Union” kha “Myanmar” ah sullam an lakmi bantuk hi San Ngunt Lwin te nih an dirkamhmi le “dawt-awk” asi, an timi asi bal lo.\nMiphun kan zapi tein Kawlmi sinak chungah luhter “Myanmarnization or Burmanization” in “Myanmar ah can dih” phun ruahnak lungput kha an dirpimi asi bal lo. “Amyo-Bata-Tatana” timi policy a ngeimi “Kawl Nationalism” bantuk pakhatnak ah a chiami lungput phun kha a ttha lo, Kawl miphun nih “Amyo, Bata, Tatana” timi pakhatnak a chia i a dang miphun pawl “identity le history” ttha tein a pom duh lomi “Kawl nationalism” bantuk kha pakhatnak kan chiah awk a si lo.\nMiphun vialte tlukruannak a ummi le sermi ramkomh “Genuine Union” ser duhnak le dirpi duhnak le dawtnak lungput tu kha pakhatnak kan chia hawk asi, ti khi a chim duhmi asi. Cucaah tulio Tatmadaw le Kawlmi tampi nih “Union” an timi a deumi phun hi pakhatnak ah kan chiahawk asi, tiah San Ngunt Lwin nih a chim tiin a sullam nan lak piak sual ahcun cucu palh sualmi “misleading or misinterpretation” asi hnga.\nTlangcung miphun cu kum 70 chung “Institutionalized discrimination” kan tawn. “Social exclusion” fak ngaiin a ingtuarmi le sirlei ah hnawnmi “margninalized miphun” kan si. Miphun lungput hmanh ngeihkho ti lo lakin duhsah tetein anmah miphunpi chungah luhtermi “ethnocide” mi kan si. Cu bantuk mithmuh lo chunglei ral (internal enemy) lakin iven khawhnak dingah hrimnak umchun cu miphun thinlung lungput ngeih “nationalism” hi kan caah pakhatnak cu asi ko.\nNaga hruaitu A.Za Phizo nih cun, “ I’m a Naga First, a Naga second, and a Naga last” tiah a rak chim.. Vai Film hmanh Naga ramah zalong ngaiin piah khawh asi lo. Cu bantuk lungput an ngeih caah an pawngkam miphun vialte nih an hmaizah upat hna, India Cozah pi manh nih a tihzah upat hna. Hmailei ahcun an dohthlennak nih a tlunpi dingmi salu zong khi sakhi lu bantuk sawhsawh asi lai lo, vuipi lu tia asimi, tulio Kawlram i UWSA bantuk “political status” sang ngaimi phun deng hmanh khi asi te ko lai.\nNaga Flag hmanh anmah tein an ngei te men lai.. Cucu an milhung lungput (Naga nationalism) ruangah asi ko. SNLD zong hi thimnak an luhphot ahcun Shanram ah anmah miphun nih an tei peng. Tuchun zapi sinin upat hmaizahnak an hmuhmi te hna hi an miphun ah an ifuntom hmasat ruangah asi ko. “Shan nationalism” ruangah asi ko. SNLD hi NLD cozah a kai kaa te-ah Cozah vuanci rian lianpi pek dingin NLD nih an nawl len hna nain an duh lo.\nCu bantuk menah an miphun “political dignity” kha an zuar siang lo. Cucaah an miphun khi ramkhel leiin limhang le dignity an ngei. Chin miphun zong hi asi kho ve tukmi khi kan si. Naga hruaitu an lungput phun tu hi kan lungput asi awk asi, ti hin a chim, “I love India, because I belong to India, but I love Nagaland more than India because I am a Naga, born there and shall die there whether in shame or with national dignity”.


Chin State caah biatak tein thlacam kan herh! – The Cherry Par\nChin State caah biatak tein thlacam kan herh!\nChin State caah biatak tein thlacam kan herh! (Midang tampi sinin thil sining ka halmi asi)\nKan hnu zarh ah ralhrang truck 52 (ralkap 700) nih CNA Victoria Camp la dingin Kalay leiin an hungkai. Truck 11 tluk le tanks 2 he an thawhter hmasa hna i tianzan ah Taingen ah an riak. Huamsan tein lampi ah bomb an phum maw phum lo tiin an kawl dih.\nAn lunghrin deuhnak paoh drone an zuanter i khua an ngiat cikcek ter. Cuhmanh ahcun kan kap ngam hna hlah seh tiin khualtlawng motor a laiah an kalter rih. A hmaiah truck 11 le tanks 2 tluk nih ralhma an tawn i bomb le ambush a um dingmi an rak doh hmasa hna i nikhat hnu (tunai ah) ah truck 40 tluk nih an vun zulh colh ve hna.\nTuni thok in ahohmanh lampi ah umkalter ti hna lo ding aruang cu hmaiah zeidah a um tiin mipi (dalaan) kha rak thlah-ngiatter hmasa dingin an vun thlah hrimhrim lai, CDF nih an rak kan bawmh maw timi le lampi ah zei an tuah timi ngiattu an thlah hnasa rih hrimhrim lai.\nCamp pawng ah phak hnu cun chim awk um ti lo asi lai caah lampi hrimhrim ah kawmdawm ah canter i zuam hrimhrim hna ding. Laitlang ahcun an tank le miakpi khi sullam ngeiin hman khawh an si lo, lungtum hrilh hnawh hna ahcun a dih viar ko, chengah sawp pet in an ril ko lai.\nThlacaamnak he chawva he i bawm cio hna usih, lungre a theih tuk hi motor 52 a hungkaimi kong ruah ah. Lungre theih damnak caah kan siaherhnak tete kan vun tial cio ve. Bawipa nih Chin miphun hi ralhrang hna kut in kan luatter sehlaw teinak kan pe hram seh!\n← A Ropui Ko; CNF/A le CDF cu, US Ralkap le Rusia Ralkap Nak in, Chin Miphun nih, kan Bochan deuh hna!\nKawlram Ralkap ttih bikmi dirhmun ah kan um hi! →


CDF CAAH THAWNGTHANH. KAN INN AH RAK I DIN UH, RAWL KAN CHUMH KEMH HNA – The Chinlung Post\nCDF caah thawng thanh! Ral nan doh pah i nan battuk tikah kan inn ah rak i din ko uh- Kan inn cu CDF caah on cia (peng) a si. Nan paw a tam ahcun kan sin ah rak ei ko uh, kan chuan mi ti le rawl cu nan ca zong ah a tel chih.Hma nan pu sual maw? Kan inn ah rak lut ko, a um mi si le ai in kan nin thlop ko hna lai. Na thazang a der (dih) sual zong ah innchung ah rak i din ta ko, kan ngeihchunh eidin thazang thawn nak te pek in ih nak te zong kan nin ser piak ko lai.\nRalhrang pawl he hmaitonh in nan ni ton lai ah chi 1 te hrial ta nan duh hna zong ah kan innchung te ah rak lut ko uh, nan him nak ding cu kanmah rian ah ka ni ruah ko. Kan dihlak in hriamtlai he tlai lo he kan si khawh tawk cio in kan ram damnak caah tuanvo kan ngei cio. Kan tei hrim hrim lai. Catialtu le thanhnak atuahtu Joy Za Neih Cuai.\nCabia dang: Kan Zaam Viar Lai Maw? 2021 September 7 ah NUG nih D-Day an thanh. Cu le cangka chungkhar tampi nih Thantlang khua an chuah tak. Mizoram hna ah ai chekmi an tam ngai ngai. Sang cheukhat cu king duam in a um. Ka hawi le tampi nih nan zaam ve lai maw tiah an ka hal. Zaam ding le um dingah lungrethei mi kan tam ngai. Ahohmanh kan si ah mawh i phurh ding a si hnga lo. Khua ka ruah mi cu ral tei kan duh ahcun kan zaam lo ah a ttha. Kan khua cio ah um dih a hau. Mah le sining le ti khawh tawk in kan doh cio a hau.\nKan zaam viar ah ramtang kan nau le hodah rawl pe hna lai? Khoika dah eidin an lak lai? Aho nih dah rallokap cawlcangh ning thawng a thanh hna lai? Tutan dothlennak hi pumpululh team he ka tahchunh tawn.Pumpululh chuih nak ah hmai kal an tthat tluk te in hnu kham an tthat a hau. Hmaikal cu CDF. A lai kal ah CDM. Hnukham hi Mizapi kan si hnga. Hmai ah a kal mi kan nau le hnu lei in fektthup kan dirkamh hna lo ahcun goal an sut kho lai lo. Ral kan tei kho lai lo.\nHnu Lai Hmai i rual tak tak a herh tuk. Kan pupa chan Pu Lal Luai te hna cu ralhmai ah Thantlang khua an rak zaam tak lo.An neih mi hriamnam hmang in an rak doh hna. Kan pu le keneh zulh cu kan hau. Ral teinak a si lai. Kan dihlak te ann ruangkhat le lungrual te in um ti caan le hmai nawr ti caan a si. Khoika zaam hmanh hi himnak an si lo. Pathian tu cungah cawi usih! Credit: Thantlang Revolutionary Campaigner- TRC


Donald Trump nih Muko Thang pin A tum Vulei mi Theih Awk In – Thechinlungnews\nDonald Trump nih Muko Thang pin A tum Vulei mi Theih Awk In\nNihin ah President Trump nih thawngpang ka theih tiah a ti. President Trump nih a chimmi cu, Tutan thimnak kongah a dik lomi mee tampi a um timi tehte fiang tein a um cang caah a rauh hlanah thil lianngan tukmi a lang colh lai tiah a chim. Hibantuk thil tuah le khuakhan hi kan ram caah ningzak ngai ngai asi. Zei he dah aa lawh ti ahcun, ram sifak, ram thalo le tenau tukmi ko kan lo tiah a ti.\nNain hi hi cu sersiam khawh than asi caah hi hnu ni tlawmpal ah cun thil lianngan tukmi kan hmuh lai tiah President nih a ti. Cun, kan ram caah dinh caan ngeilo in riantuantu lawyer Giulioni zong a damtuk ko, a rauhlan ah damnak tlamtling hmu hram seh tiah a chim chih.\nRELCHAP>>>>>>Zahan zan ah Texas Attorney General Ken Paxton nih 2020 election thil fel lo a um mi kongah state 4 hna Supreme Court ah taza a cuai mi cu US supreme court nih a cohlang cang. Mah kong hi Trump dirpi tu pawl nih an hngak peng mi a si. Atu cu Trump Legal Team pawl nih heh tiah rian an tuan hnuah thawngpang tha tuk mi a vun chuak ve cang. Swing State ah lawsuit an ap mi 46 cohlan piak an si lo hnuah thawngtha an theih ve cang lai. Trump Team pawl lawsuit hi hlawnhpiak lengmang an si caah an caah rian ttuan zong a har ngai mi a si\nThe State of Texas bak nih Pennsylvania, Wisconsin kong cu Court ah a chuahpi cang. Texas nih mah state 4 Georgia, Michigan, Pennsylvania, le Wisconsin nih “electors clause of the constitution” an zulh lo, namnul tiin taza a cuai hna. Mah state nih hin voting rules, executive actions thatein an tuah, natein legislature pawl theih pinak tel lo in thil an tuah, mah hi US constitution nih a siang lo mi a si tiah taza a cuai nak ruang cu a si\nTexas nih an chim than ning ah cun, State dang dang, Counties dang dang ah voting rules a khat lo, a dang dih, mah ruangah State 4 ah hin Constitution’s equal protection Clause an zul lo. Mah ruangah ah hin State 4 ah, voting irregularities a umnak cu a si tiin Texas state bak nih taza a cuai nak cu a si. Texas state nih tazacuainak Supreme ah an phanh pi cang caah Trump legal Team pawl caah thawngpang tha tuk mi a si cang lai.\nAn rian ttuan nak ah tampi bawm tu a si cang lai. Ruahchannak tampi an ngei than. Supreme Court nih mah taza cuainak hi a cohlang cang. Caan sau a rau ti lai lo, US president thimnak kongah thil sining, a hmaan mi cu theih a si cang lai. Source-RTK, theepochtimes, NTD tim lo. Th\nNote: Lih le hrokhrawl thawngpang tial kaa tim lo,thawngpang ka rel mi le mi dang nih an ttial mi credit ka pek mi hna hi source a hmaan mi a si maw ti ka zoh hnuah mah hi cu a hmaan mi a si lai tiah ka ti mi hna hi ka miphun a si mi “Chinmi” caah ka ttial tawn i ka credit tawn. Natein vawlei cung cu tlamtlinglonak ram a si caah ralring tein ka ttial zong ah Source ka lak mi ah a hmaan lo mi a um kho mi a si.\nSource ka lak mi, a hmaan lo mi a um ti nan theih ah cun zeitik caan poah ah ka theihter kho ulaw, cun keimah ca zong ah ralrinnak a ka petu a si hlei ah ka source kha thatein ka zoh nak ding a si lai caah le thawngpang a hmaan mi le dik mi lawng ka thlah peng khawhnak ding caah tiin zaangfah kan nawl hna.D\nBe the first to comment on "Donald Trump nih Muko Thang pin A tum Vulei mi Theih Awk In"


CNLD LE FEDERAL KONG AH THIL SINING CU A VUN FIANGFIANG NGAI – The Chinlung Post\nCNLD LE FEDERAL KONG AH THIL SINING CU A VUN FIANGFIANG NGAI\nLaimi nan dih lak cungah Bawipa Pathian sin in damnak le hnangamnak inpe ko hna seh.Amen. Nu le pa ule nau le hawikomtha nan cung ah nihin ramkhel kong tlawmpalte van ni hromh ta kan duh hna. A tu ramkhel kong abuaituk mi pahnih abik in mu kan hmuh khawh hna cucu (1)Federal hmuhnak kong (2) CNLD nih an tling ahcun cozah an serkhawh lai ti nak kong asi.\nPakhatnak ah federal sernak kong hi a kau tuk i ahar tuk mi Aung San Suu Kyi hmanh nih tuah aduh tuk ko nain atuah khawh rih lo mi a si. Atu pinlung conference hi federal tuah khawh nak lampi an kawl lio asi. Cun atu 2008 phunghram pi kut tang ah federal zeitik hmanh ah ser khawh nak aum lo.\nPhunghrampi athar an tial i an sawi than ti lo ah cun hluaytdaw nih phunghram pi kut tang in federal an lak kho lai lo. Cu caah uknak lei cozah nih NCA ti in an tuah lengmang mi pinlung conference tlamtling ah cun federal hmuhnak lam an kawl mi cu asi. Cun pahnihnak ah CNLD nih kan tling ah cun Chin cozah kan ser lai timi hi tlawmpal hrilhfial kaduh.\nPyine MP18 ning tein CNLD nih thutdan hmuh hna hmanh sehlaw phunghrampi 2008 ning in chim ah cun USDP nih bahu cozah an tlaih khawh ahcun USDP president nih pyine won kyi choke thim asi lai caah USDP cozah asi ko lai. Cu ve bantuk in NLD nih bahu cozah an tlaih khawh ahcun NLD president nih pyine wonkyi choke an thim piak te hna lai i NLD cozah thiam thiam asi ko lai. Chimduh nak cu phunghrampi hi (central ruling system in) an rak sawi cia mi hrimhrim khi asi. Lawm nak he A khung (zui phe). Credit: Aye Chan Thun\nThawngpang aharhtuk mi relchih:Australia Citizen Soknak Kong Thawng Thanh Nak.Sanetor Dean Smith nih Citizen soknak kong ah cozah sin ah a kan chimhpiak hnu in tu thla chung ah Chinmi minung (10) cu interview an auh hna ii minung (2)cu reject an tuah hna. Adang minung (8) cu tlamtling tein an cohlan hna.\nCitizen soknak kongah Sanetor Dean Smith nih Australia Cozah sin ah akan chimhpiaknak hi kum khat leng asi cang, thil sining theih duh ah January thla ah Chin Ramkulh le Karen Ramkulh ah a tlawng hnu in thil si ning vialte a hlathlai hnu ah Australia cozah Citizen lei nawlngeitu hna sin ah dengteo tein a chimh than hna.\nAustralia Cozah Citizen lei nawlngeitu hna le Sanetor Dean Smith le Perth Khua um Chin miphun dih lak hna he August thla chung ah Citizen soknak kong he pehtlaiin meeting tuahnak kan ngei lai tiah thawng kan thanh hna.Renny Ceu Lian Mang. Chairman, Australia Chin Federation. Ref: ACF Page\nAUSTRALIA LAIMI CHUNGKHAR KHAT CHIMCIO HNA USIH ABIAPITUK MI ASI


Khah! Nan chungle rak chim cio hna uh! Minung tamtuk peih an um cang hi – Chin World News Evening\nKhah! Nan chungle rak chim cio hna uh! Minung tamtuk peih an um cang hi\nDecember 7, 2020 December 7, 2020 Salai Van Myanmar News\nKalaymyo ah COVID-19 hrik ngeimi an karh chin lengmang. December 5 ahkhan zawtnak hrik ngeimi minung 11 fai an hmuh i December 6 ahkhan zawtnak ngeimi minung 2 an hmuh chap ṭhan. December ni 6 ṭhiamṭhiam ah damnak hmu in a chuakmi minung 5 fai an um cang. Atu ah Kalaymyo ah COVID-19 hrik a ngeimi hi a minung in 55 fai an um cang tiah Kalay IPRD thawngthanhnak nih a taar.\nZawtnak a hung karh chin lengmang ruangah Kalaymyo ah ummi leng a chuakmi paoh paoh nih Mask an i vuah dih khawhnak hnga lampi ah General administration, Health Department, NGO pawl nih Mask phawtnak le zuarnak lampi ah an ngeih hna.\nMipi a chawkvakmi Mask a vuah lomi cu Mask 1 cio pek an si hna. A caw khomi nih Mask 50 Ks 1000 man tlawm tein an cawk ter hna tiah theih a si. Mipi nih Mask an i vuah dih khawhnak hnga caah atu bantukin zaang hlei cawi in rian an ṭuannak hi a si.\nAtu bantuk 100% Mask Campaign cu General administration, Health Department, NGO cheukhat le Acozah rianṭuantu cheukhat he i bawm in December 7 in 13 tiang Mask zuarnak le phawtnak (Campaign) hi ngeih a si lai tiah theih a si. Chirhchan:IPRD Kalay


Thawngchia:Minung 30 reng lo ralkap nih an tlei hna’Pakhat a thi. – Lai Lungrawn Post\nThawngchia:Minung 30 reng lo ralkap nih an tlei hna’Pakhat a thi.\nApril 19, 2021 April 19, 2021 admin Myanmar News\nApril 18 chunhnu in April 19,7:30 PM tiang Myanmar rampum huap in a thi mi 1 le tlaih mi 30 renglo an si.A thi mi hi Myinchan in a si. Tlaih mi hi Yangon 14, Mandalay in 10, Moenhyein in 2 le Moekoh in 4 an si.Cun, April 19 zing Monywa khuate hna ah Ralkap le Palek nih luhhnawh in mi an kawl ca ah khuami 3000 renglo ramtang ah an zaam the hakha times.\nThawngpang dang:Zeiruang ah dah CRPH nih Pu Van Thio rian an peek lo’ Pu van thio cu ralkap nih nihin nitiang hren rih asi ralkap kut ah aum ti ko uh sih tik ah CRPH lei in rian khinh sual hna seh law anih cu tlaih cia mi ban tuk asi caah a case tuah piak zau in thong ah fawi te in thlak khawh asiChin Uklian.\nrian khi hei khin hna seh law kaco hlan hei ti seh law khoi ka dah ai thuh nawh khawh lai alam aum lo. tlaicia mi kawm chung ah aum caah asi CRPH nih rian an pek lo hi cu amah an dawt tuk ca le hmai lei ah caan tha an chia piak tu asi i an theih tuk ve ko nain an kil ven bia tu asi deu. hei khin sual hna seh law an mah nih thong ah an thlak tluk asi hnga.\nThawngpamg damg:April 16 ah CRPH nih cozah thar National Unity Government (NUG) cu tlamtling tein a vun ser cang. Cozah an ser cang caah um lo awk tha lo a simi cu cu cozah le mipi kilvengtu ralkap a si.Ralkap dirh ding hi CRPH nih a rak chim cang. Federal Army ti a si lai ti a si.\nSuimilam pakhat le cheu chung online meeting ah America lawng si loin Canada, Italy le Myanmar ramchung lei in cheukkhat zong an i tel kho. An ceih bikmi cu April 16 ah sermi UNG nih hmailei ah zei bantuk zuamcawhnak dah a ton lai? Ramleng a ummi Myanmar rammi hna nih zeitindah bamwhnak an pek lai timi kong a si the chin post.\nThawngpang dang:Tuni April ni17, kum 202 hi Myanmar Calender ah cun kumthar si bantuk in kum dang zongah cu kumthar lawmhnak ah tiah Myanmar ram chung khuakip ah ummi thonginn ah thongtla pawl an rak thlah tawn hna, tuni zongah uknak chut tu Min Aung Hlaing nih thongtla 23000 bak a vun thlah hna.\nMandalay thong inn pa 5 chung lawng hmanh in thongtla 2800 tluk an thlah hna, cun Rakhine ramkulh chung internet phiat ruangah tlaih a rak tongmi le thongthlak a rak tong tu minung pa 6 zong an i tel nain an mah he an rak tlaih tti hnami Ko Kyaw Thi Ha Ye Kyaw, Ko Soe Hla Naing, Ko Ye Yint Aung, Ko Bone Myint Kyaw hna belte an i tel lo.\nA bik in tuni an thlahmi hna lak ah hin ramkhel kongah tlaih le thongthlak a tongmi pawl an i tel bak lo, Rakhine ramkulh thonginn kip in thongtla 646 bak an thlah hna, a luan ciami February ni 12 zong ah khan Min Aung Hlaing nih thongtla 231 a rak thlah bal cang hna, thongtla an thlah hnami cu i lawmh ding si ko nain a tanglei thil hi ruah hrim hrim a hau.\nCRPh nih National Unity Government of Myanmar timi a hun dirh tik ah hi cozah thar biatak tein a cawlcangh khawhnak ding ah cun mino hna le ramkhel rianttuan tu hna hi an si, uknak an laak hnu ah minung an tlaihmi cu 3000 leng an si tik ah cheukhat ramkhel lei ngiathla tu hna nih cun thonginn chung ah thongtla an i tlum ti lo ti si.\nTuni ah thongtla minung 23000 leng bak an hun thlah hna tik ah thonginn a lawng deuh ngai ngai lai, ralkap uknak duh lo ruangah sandah piah tu, a bik in mino pawl an ral khun cang hna lai, cu ruangah thongtla an luatmi cungah kan i lawmh bantuk in mino hna nih kan him khawhnak ding caah kan mah te cio in i ralring hna usih Chin 24 seven news.\nThawngpang dang:Dr.Sasa: Mi leirawitu na si tiah thi dingah dantatnak pek ka si i, tleih ka si ahcun thah ka si ko lai. Zeipaoh siseh law kan mipi hna caah nuntthap lo cu thimding dang kan ngei lo. Democracy kan herh i zalonnak kan herh, Zalonnak le diknak le Democracy kan ngeih hlan lo cu kan i din lai lo. Asung kan khang lai lo, kan ngol fawn lai lo. Kan dih lak (NUG) in kan ram mipi caah kan nun kan thaap tiah BBC nih biaruahnak an ngeih lio ah a chim.\nThidar:Ralkap nih meithel in thilak an kah hoi’Pa2 faktuk in an i hliam.\nPakhanh:Palik sakhan bomh nih a puah hnaw’i cei taktak hna seh.


Uk nak chut mi Ralkap pi cu doh kawh ve nak ding caah CDM a lut ve mi Ralkap Bawi pakhat nih Mino pawl Raltuk cawn nak a tuah. – Vaurawng\nPosted By: vaurawng.com May 8, 2021\nUk nak chut mi Ralkap cu hriamnam i tleih in doh kawh ve nak ding caah Raltuk cawnnak(စစ်ပညာသင်တန်း) pakhat cu Kawlram ramri pakhat ah May(8) ah cawnpiaknak cu an thawk.\nRaltuk cawnpiaknak ah a chim tu ding mi cu Mandalay Ramthen,Meikhtila(မိတ္ထီလာ) i um mi Ralkap bu(တပ်မ 99)ah rian a rak tuan bel mi ralbawi Hein Thaw Oo asi.Ralkap nih rimro lo in uk nak an lak mi cu a rak duh ve lo ruang ah CDM ah a lut ve mi asi.\nAhman ning ten ral i tuk nak ding caah hriamnam i tlaih cu a hau hrimhrim mi asi,a hman mi lei ah kan diar ko tii kan i zumh ko ah cun biatak te in i zuam zong kan hau,Uk nak chutmi Ralkap he zeitik caan poh ah ruah lo pi in a kap kho mi kan si tiah ralbawi Hein Thaw Oo nih cun raltuk cawnnak i a ra mi han cu a ti hna.\nRal i tuk ti mi cu zeihmenh i ruah chih awk a tha lo.Anmah cu kanmah sin ah a ra kho mi an si bantuk in kanmah zong anmah sinah a kal kho mi kan si ve.Ralpi a thawh cu tuni zong a sii khawh bantuk in thaizing zong a sii kho mi asi ti zong in a chim chih.\nAhram thawknak raltuk cawn nak a si ban tuk in raltuk kong lawng silo in Ngandam nak lei,Mirang ca,Komputer cun Zungthiam nak lei zong kan chimh chih hna lai tiah ralbawi Hein Thaw Oo nih Myanmar Now biahal nak ah a chim.\nMipi cung i a suallam zong um lo,a raung zong um lo in an thah thluahmah mi han hi cu kei mah hrimhrim zong nih ka cohlang kho lo.Cun mipi han zong nih cohlan khawh hrim a si lomi a si.Zeitluk hmenh in ing kho hmenh han seh law a tu lio ralkapbu chung i a um mi minung lungput a ngai lo mi ralkap pawl zong hi a caan phak ah cun an thi thiamthiam ve ko lai ti zong in a chim.\nCu raltuk cawnnak ah cun Kawlram chung hmunkip ka kip in kum(20) in kum(35) karlak a si mi mino tam pi an kai hna i Uk nak chutmi ralkap nih mipi hna cung i thil thalo an tuah mi cu kan mah pumpak hrimhrim in kan hmuh ti in raltuk cawnnak a rak kai mi hna nih cun an chim.\nRalkap nih uk nak a lak ri in May(7) tiang ah hin mithalo ralkap kut in zeisual nak hmenh a ngai lo mi mipi a nunnak a liam mi hi 773 an si i tha ten hlethlai i ral khawh ah cun mah nak hin a tam deuh lai tiah The Assistance Association for Political Prisoners (AAPP) nih may(7) ah ca a rak chuah.\nCu ruang ah cun hriamnam i bochan in mipi cung i thilthalo a tuah mi ralkapbu cu hmaitonh in i ton ngam nak ding caah timhtuah nak kan ngai cang tiah ralbawi Hein Thaw Oo nih cun fiang te in a chim.”Mi a nek ngam ngaimi pawl,Mah pumpak in mipi a that ngam mi pawl,nan mah thih lai ni cu rak i ruah cia ve ko uh” ti zong in a ti rih hna.\nUk nak a hruhpimi kuttang in kan luat kawh nak ding caah ram a that nak ding caah cun zeiban tuk bu pohpoh he tanti kan i timh bantuk in a cheukhat phu pawl he cun pehtlaih nak kan ngai cang ti zong in ralbawi Hein Thaw Oo nih cun a chim rih fawn.\nThe National Unity Government (NUG) zong nih hmailei caah Federal Ralkapbu derh khawh nak ding caah tlangcung hriamnam tlaimi pawl zong he biaruah nak a ngaih cang i hmaikal ah People Defence Force(PDF) ti mi cu ralveng lei zulhphung he pehtlai in kan derh cang tiah May(5) ah ca zong an rak chuah cang.


Mitlau thawngthanhnak – Lai Lungrawn Post\nOctober 19, 2020 October 19, 2020 admin Thawngpang\nThlantlang khua ah Pa Mang Hei a tlau. Thlantlang No.1 Sang ah a um mi Pa Mang Hei cu tuzing riantuan aa thawh nakin a tlau i, atu hi kan kawl cuahmah lio a si tiah kan theih. “A tlau mi hi, Mang Hei a si i, Zangtlang khuami a si. An chungkhat nih an chim ning ahcun, tuzing ah rian ka tuan lai tiah aa tim i, a thilri zong a kal tak i a leng le si ko tiah kan ruah. Zaan tiang a tin lo tik ah an kan chimh i atu hi kan kawl lio a si.\nAmah hi Malaysia hna ah a rak um bal mi a si. Zuu cu a ding ngai tiah an kan chimh. Atu tlang cu kan au i kan kawl lio a si,” tiah Thlantlang No.1 Khuabawi Pu Van Thlir nih The Hakha Times ah a chim. Atu tiang cu an kawl cuahmah lio a si i, an hmuh le hmuh lo thawngthanh than kan vun i zuam than lai. Credit: Hakha Times Daily Newspaper.\nVAKOK Theology; America nih “Muvanlai” Kha an ram “Flag ” Alan ah a hman Bantukin Laimi nih “Vakok” cu kan Miphun hmelchunh nak (Emblem) ah kan hman mi asi ve. Vakok cu a nunnak ah zumh awk tlak asi. Vakok Nu nih thingkua chung ah Ti atit i a tlumh tikah Fa a keuh hlan lo ka fa le an I rawk lai ti a phan caah leng ah a chuak lo. A vaa Vakok pa nih rawl a kawl piak ii a leng in a congh. Cuticun a nu nih fa a keuh ii an choitlah tiang Vakok pa nih a dawt hna ii a cawm hna. An Mah Nu Pa Leng In Midang An I Duh Lo.\nVakok pa rawl a kawl nak ah a ral nih an thah i a rak kir ti lo asi ahcun vakok nu nih a fa le he an thih tiangh an hngah. A fa le kha a kal tak siang hna lo. An kar lak ah dawtnak thuktuk an ngei i, zumh awk tlak in thih tiang khua a sa mi ansi caah, rawl a kawl mi Vakok pa hi Ramvai nih thah phung asi lo tiah kan pupa chan in an rak thlah hna. Zeicah tiah a pa an thah ahcun a nupi le a fa le zong an thih ve lai caah asi. Cun an fa le an tlah hnu ah vakok pa a rak kir lo ahcun a vaa kawl ah aa thawh. A hmuh khawh ti loahcun midang nih a cung an kai nak cha cun tiah a mah le a mah aa that ti asi. Hi tuan bia nih a kan cawn piak mi cu zumhawktlak si nak (faithfulness) asi. Chin miphun nih chin miphun bak kha a duh ii a dawt ding Nationalism kha asi ko. Chin miphun nih Chin party ah ka Nun thap ding asi ko.\nKan Pathian le kan Miphun ah zumhawktlak. Hruai Tu hna hi kanbiak mi kan pathian le Miphun cung ah zumhawktlak in kan nun a herh. Zungzal in aanuam mi Miphun, khrihfabu kan si khawh ding ah cun hraitu hna nih Pathian ttih in miphun hruai ii zumhawktlak mi si kan herh. Pathian nih a kan dawtnak kan ruah tik ah Pathian sinah zumhawk tlak si kan herh. Miphun nih thim mi hruaitu kan si tik ah Miphun caah zumhawk tlak kan si a herh.\nKan Rian ah Zumh Awktlak. Khrihfabu/ Mipi nih kan santlaih lo bu in an kan Hruai Tu ah an kan thim an kan hman. Khrihfa bu / miphun le Ram caah kan thik ti khawh nak, kan fim nak, kan caan hman ding kan si. Sihmanhsehlaw voi tam pi cu kan ttuan ding rian kan ttuan lo. Kan cung ah aa khing mi kan rian ah zumh awk tlak in kan um tawn lo. Hruai Tu cheukhat nih a min phurh lawng kan duh I a rian (attavuan) phurh kan zuam lo. Hruaitu kan tlin hlan ah cun pathian sin ah / Mipi sinah thla cam le biakam nak kan tuah tawn. Na caah / Nan caah kasi khawh chung kaam zuam lai kan ti i bia kan i kam tawn asi nain a taktak a phak tik ah zumh awk tlak in rian kan ttuan tawn lo. Sertu le miphun caah si lo in mah paw le mah inn chungkhar caah asi tawn.\nPathian Chaw Keng Tu Kan Si. Pathian nih Ram le miphun, chaw le va, fanu le fapa, Inn le lo kan sinak tawk cio in a kan pek. Cu Ram le Miphun si nak hna cu kanmah ta ansi lo. Pathian chaw/pathian thil kan ken piak mi tu asi. Cu caah a mah pathian duh nak in hman le Fel tein ken thiam, Kilkawi thiam kha pathian nih a kan duh piak mi asi. Miphun kan Sii nak ah lungrual tein um, ttan tti ii Ho miphun hmanh nih kan cung ah an bawh awk asi lo. Miphun le Ram caah zumhawktlak Vakok nun kan ngeih a herh caan a si cang. Credit: Thawng Lianuk\nNLD velhle ah Lai Miphun Kan Ri\n𝗠̲𝗲̲𝗻̲ ̲𝗼̲𝗳̲ ̲𝗣̲𝗿̲𝗶̲𝗻̲𝗰̲𝗶̲𝗽̲𝗹̲𝗲̲:̲ ̲𝗞̲𝗮̲ ̲𝗨̲𝗽̲𝗮̲𝘁̲𝗺̲𝗶̲ ̲𝗖̲𝗵̲𝗶̲𝗻̲ ̲𝗥̲𝗮̲𝗺̲𝗸̲𝗵̲𝗲̲𝗹̲ ̲𝗛̲𝗿̲𝘂̲𝗮̲𝗶̲𝘁̲𝘂̲ ̲𝗣̲𝗮̲𝘁̲𝗵̲𝘂̲𝗺̲


Ralhrang Motor KIA Hriamtlai Nih An Khangh Piak Hna - Chin Eleven News\nThilphor mawtaw bantukin tuahmi ralhrang sin bawmhchanhnak thilri phortu mawtaw pakhat KIA nih an khangh Kachin ramkulh, Phakanh peng, Lawa(လဝါး) khua ah August 21, ni ah ralhrang phu hriam thilri le eidin a phor mi motor pakhat cu Kachin ralkap KIA nih mei khangh in an hrawh tiah theih a si.\nRalhrang phu hna caah tiah langhter mi eidin hna le, hriam thilri a phor mi motor pakhat meikhangh in hrawh a si nak kong cu min langhter lo mi khuami pakhat nih a chim.\n“Lawa(လဝါး) khua pawng ah mei in an khangh, ralhrang phu hna motor in eidin chanh a si tik ah KIA nih a tu le tu meikhangh in an hrawh piak lengmang hna caah, motor ngan(မွန္လုံကား)khat, ralhrang hna tel lo in thilsawh phor mi bantukin hriam thilri hna le eidin cu ralhrang phu hna caah a phorh.\nRalhrang hna thil tuah mi cu KIA nih an theih hna caah lampi ah motor kham in , lampi in tlawmpal a hlat deuhnak hmunah motor khal cu checkhlatnak an tuah hnu ah cu motor cu meikhangh in an hrawh.Motor cu mi pi lei a si tiah an thlah than” tiah a chim.\nCu motor meikhangh a si lio ah, meithal puah thawng theih a si na in hliam nak a um lo tiah a chim chap.\nRalhrang phu hna cu Phakanh motor lampi ah\nthilphor motor in ralhrang hna eidin cu a phorh tawn, KIA phu hna zong nih cu motor hna cu meikhangh in an hrawh tawn.#The 74 Media


Khah Thinphang Ngai Si Ko. Covid-19 Kongah Thiamsang Hna Nih Fiang Tein An Langhter Cang – Chin World News Evening\nApril 15, 2020 April 15, 2020 Salai Van Thawngpang\nHlathlaitu Pawl Nih An Chimning In 2022 Tiang Khi Social Distancing A Hau Lai Ti A Si: Tih a nung chin lengmang ko. Tuzing ah hlathlaitu “researchers” pawl nih an chimning in vawlei mipi minung 2 million dengmang nih ngeih cangmi zawtnak coronavirus kong he pehtlai in 2022 tiang khi cu mipi he neihniam in umlo (social distancing) a hau te ko lai tiah ABC News nih an thanh.\nJohns Hopkins University Center for Systems Science and Engineering hna nih data an khawmhning in coronavirus zawtnak ruang ah hin vawleicung ah minung 126,000 renglo an thi cang ti a si. An zumhning lebang ah cun hi nak hin a zawmi le a thimi an tam deuh tuk rih lai ti a si. Hneksak khawh cawk lomi le cozah cheukhat nih a sining dikte in an thanh duh lomi zong a um kho tiah ruah a si.\nHi zawtnak hi kan hnu December thla ah China in ai thokmi a si i a tu hi United States cu hi zawtnak a tam biknak ram a si. United States chung lawng ah hi zawtnak a ngei tiah theih khawh tawk vial hmanh hi minung 609,000 renglo an si cang. Cu chung ah hi zawtnak ruang ah a thi cangmi hi minung 26,057 paoh cu an si cang lai ti a si. US ramchung State pakhat New York state lawng i zawtnak a ngeimi hmanh hi ramdang ram pakhat dihlak ah zawtnak a ngeimi nak in an tam deuh cang. Ref: ABC News\nRelchih. US Covid-19 Update: 04/15/2020: Kan hnu Friday kha a sang bikmi peak date a si. Tuzarh chung hi cu a thimi le a zawmi an zor cang lai. US Cozah nih Coronavirus bawmhnak a tuahmi, minung pakhat ah $1200 le fa pakhat ah $500 chap dingmi bawmhnak tuchun ah nan bank account chungah thun hram an thawk cang. A ngahmi zong an tam ngai cang. kum dih tax refund i direct deposit a tuahmi mi minung 60 million bank account ah a lut cang lai. Nu le va le fa pahnih a ngeimi nih cun US$ 3400 a lut lai. Asinain mail in kuat dingmi pawl cu April 24 hnu lawngah kuat khawh an si lai tiah an chim. A ngah rih lomi thaizing ah nan bank chek than cio te uh. CDC le FEMA nih May ni khat thawk in cozah sianginn, church le camp on than an duh tiah information a chuak. FEMA timi cu, The Federal Emergency Management Agency ti a si i, CDC timi cu the Centers for Disease Control and Prevention tinak a si.\nTuchun tiangah US ah a thimi, minung 25839 an phan. Nizan ah minung 2195 an thi. A zawmi 610234 587173 an phan. Nizan lawngah a zawmi minung 23061 lawng an i chap cang. Nikhat hnu nikhat a zawmi an zor cang. Tutiang ah zawtnak a chek cangmi 3 million renglo an si cang. A dam thanmi 38520 an si. Nizan lawgah a dam thanmi minung 1571 an i chap ve. Athi mi a tam deuh cu minak pawl an si. A thimi tam deuh cu zawtnak dang a ngeih chihmi hna mi tam deuh an si. President Trump nih business on than dingah, zawtnak lei thiamsang hna nih ruahnak pekmi chung in biachahnak ka tuah te lai a ti. May thla chungah hin business zeimawzet cu an on than lai tiah zumh a si. Mah on thannak dingah state kip governor hna he kan ttuanti lai tiah a chim.\nPresident Trump nih small business pawl bawmhnak caah US$250 billion bawmhnak tuah an duh nain Democrats pawl nih small business bawmhnak he a pehtlai lomi, sizung, sibaw, nurse le food stamp lei ah bawmhnak tam deuh in telh chih an duh caah kap hnih lungtlinnak a ngei kho rih lo. Republican pawl nih bill kan chuahpi mi hi small business caah adang tein tuahmi bawmhnak a si caah a dang bawmhnak he kan cawhmeh kho lo an ti. Vawleicung ah zawtnak ngeimi tam bik cu le a thimi tam bik cu US kan si cang A zual bikmi khua cu New York a si i, minung 10834 an thi. Nizan lawngah New York khua ah minung 778 an thi. A thimi minung cazin a tum chin lengmang cang.\nAtu lio ahcun sibawi, nurse le healthcare riantuantu pawl cu ralkap nak in bochan deuhmi an si. US mipi himnak caah ral a tumi an si. US rampi chung a zawmi le a thimi, 40% cu New York khuami an si. New York hi vawleicung khualtlawng a tam biknak khua a si caah a zual khunnak a si an ti. Covid-19 ruangah US ah rian ngei lo a sawkmi million 17 renglo an si cang. Credit: Salai Lairamthang


Thantlang Khuami Duh Hmung Nih RM. 1500 CNF/A Caah A Hlut – The Cherry Par\nThantlang Khuami Duh Hmung Nih RM. 1500 CNF/A Caah A Hlut\nMalaysia covid-19 pulrai le lockdown lakah hi zat hlut khawh cu miphun(nationalism) dawtnak a ngei taktak ti a langhnak a si. A cungah kan ni lawm tuk. Pathian nih a let tampi in thluachuah pe chin ko seh. ( kuaifang ngei zenthong cu mah kan naupa bantuk hi an si).\nCheukhat cu kuanfang ngeilo zenthong bantuk in a awn-au sawhmi kan tam tuk. Mah bantuk a au sawhmi kuan ngeilo pawl kha Myanmar ralhrang( nawlngeihnak firtu) hna nih an tih nemmam hna lo i tonding zawngah an ruah nemmam hna lo.\nMiphun huap huap lungput ngei loin khua hoih le pengtlang hoih men in kan au sawhsawh men.\nA liamcia(past), atu (present), le hmailei(future) zawngah that le chiat cu an kalti peng ko lai. Cucaah thil kan palhnak i ngaihthiam loin i chuahnak peng uhsihlaw vawlei ah minung kan um ti lai lo. CNF/A hi a dang hriamtlai si hna seh, miphundang si hna seh an tihmi le an zenhmi a si ko caah a tha thonter ko uh sih. Credit: Mangcem Van\nRelchap, Chin ram ah CDM lawngin ralkap kan tei lai tiah a chim tawn mi pawl cu CNF/A caah thazang a chuah bal ve lo mi pawl nih an chim deuh in ka hmuh. CDM lawngin tei nak kan hmu lai lo, ralkap nih hnu tawn te dingah aanaa an lak lo hrimhrim cu ho poh theih asi ko, hnu tawn than nak cun thih an i thimdeuh ve lai. Cucacun Chin ram ah het tiah CDM tuah in thazang chuah a si ko bu ah CNF/A thazang cu a hau hrim te lai a tuan deuh maw asi lai a hnu deuh ah dah ti lawng asi ko.\nCucaah atu te in kan ralkap zong nih timhchia kan si an ti peng nak asi. A tu ah ramdang lei in Kan ralkap caah tiah Emergency cawlcangh asi cang. CDM hnu lei ah CNF/A nih a dirhkamh i an hnu lei ah ramdang nih dirkamh ve ahau, atu cu soisel caan asi lo, I timhtuah caan thazang chuah caan asi. Tutan ah mipi nih bochan awk an tlak maw tlak lo ti mi tu cu caan nih lai arel ve te lai. Tu ahhin kap hna seh ti cu ho poh nih kan duh dih lungdi a riam kho taktak nga, si nain kan lam caan a sau rih lai caah kan i ready pah bu in tamdeuh pi I timhtuah a tha.\n← Zei nih dah Dothlennak Teinak le Sunghnak a chuahpi khawh?\nUSDP leitang Party nih an nih forh ii na hnu lei in an dirh kham ti lo Ralhrang Ralkap pawl an lam pit chin chin cang lai . →


Dr Sasa thluak ah Thiang Thlarau a khat lo, a khahter lawng ah Myanmar ram a tthangcho lai ti khi – The Cherry Par\nDr Sasa thluak ah Thiang Thlarau a khat lo, a khahter lawng ah Myanmar ram a tthangcho lai ti khi\n‘A muipi he a hnachuah’ ti lawng cu bia a si lo. A muisam le a lungput in va cheh cu, bia-alnak dik a si lo (kan i palh tawn ciomi a si). A palhnak zawn theih le cu zawn cun a palhnak langhter tu kha bia-alnak dik a si.\nDavid nih Sasa ramkhelnak i a luh kong le ramdang lei pehtlainak cozah thar rian i a luhnak kong in, “… ramkhel thluak a tthial dih in, Thiang Thlarau kha a thluak hmun a rolhter ahcun, ram thluachuah ah a cang lai… Cauk rel hnu ah ram caah ruahnak pe hlah. Zeihmanh aa hlei loh. Khika ram, hi ram ah cawnmi degree in ram caah ruahnak pe hlah. Zeihmanh aa hlei loh… Babylon Empire a tthanchonak na thei maw? Babylon nih Thiang Thlarau in a khatmi Daniel, Shadrach, Meshach, le Abednego kha vuanci rian a khinh hna ruangah a si,” a ti.\nHi a bia ah aa palhnak pawl cu, vawlei lei cawnnak cu ram tthanchonak ah zeihmanh a si lo, Thiang Thlarau in a khatmi vuanci nih Thiang Thlarau hmang lawng in ram an tthochoter ti khi a si. A bia-am ah Dr Sasa thluak ah Thiang Thlarau a khat lo, a khahter lawng ah Myanmar ram a tthangcho lai ti khi si dawh a si. Thiang Thlarau in khah cu, zei tahfung dah a hman hnga ti kha a biapi. Hihi cu, uitlak cho cuh in, ‘piangthar deuh’ va cuh phun kha a lo ko. Zawtnak tahnak bang Thiang Thlarau tahfung cu, aho nih an ser kho bal loh. Baibal tu nih cun, Thiang Thlarau theipar kha a chim hna. Hihi, ka subject a si lem lo le ka langhter lai loh.\n‘Cawnnak’ zeihmanh lo ah a hun chim khi ‘extreme rhetoric’ chirhchan fek a ngei lomi a si. A bia ah Daniel, Shadrach, Meshach, le Abednego khi Thiang Thlarau lawng in a khatmi ah a rel hna i, aa palh bak. Daniel le a hawile 3 hi Chaldean holh le literature a cawngmi an si, kha lio chan i Babylon siangpahrang inn i rian luh khawhnak a herhmi cawnnak a si in an chim.\nIzipt ram i Faro siangpahrang changtu i a cangmi pa Joseph kha micathiam le great manager a si. Thiang Thlarau zong cun, a khat an ti lio ah, Pathian pekmi cathiamnak a ngeih (management a thiam tuk) caah kha dirhmun ah khan rian a lim khomi pa a si.\nCucaah David bia cu, a palh hrimhrim. Ramthanchonak caah cawnnak le Thiang Thlaurau a ngeimi minung an tthathnem zia kha aa fiang lomi phungchimtu a si. Hi bantuk phungchimtu hi, a ‘extreme’ mi an si i, Baibal ah an kir lo ahcun, ‘cult’ ah i can a fawi. ‘Cult’ si hnu cun, ‘sualpi le sualte’ tuah lengmang a si tawn ko. Credit: Salai B Chan Khar\n← Chin miphun nih kan pa pakhat asi mi Vice President Pu Henry Van Thio min kan hmuh theng lo caah ka lung a thalo\nDr. Salai Lian Hmung Sakhong: CDM le Vakok Lungthin →


UNHCR Thawngthanh: Refugee Thar Sok Kong | THE CHIN EXPRESS\nUNHCR Thawngthanh: Refugee Thar Sok Kong\nKan theih cio bangin, UNHCR card/catlap a ngah bal lomi (mithar) nih UNHCR website ah refugee sok khawh asi. Chinmi tampi zong nih an sok cang.\n“A sokmi pawl cu UNHCR nih zung rat ni (appointment) kan pe rih hna lo, kan au rih hna lo” ati.\nA sok rih lomi pawl zong nih “UNHCR website RefugeeMalaysia.org ah sok khawh asi,” ati.\nA sokmi pawl a auh rih hna lonak aruang cu a chim lo nain, refugee soknak cu 2019 dongh lai December thla lawngin a thok. A au deng cang hna hnga maw kan ti lio ah COVID-19 zawtnak a chuak i thla 4 chung UNHCR zung khar asi. Atu a on nain mi tampi but a ngah lo caah card/catlap a thimi pawl hmanh tat-ṭan a ṭu piak dih rih hna lo — a sok cangmi hmanh a au rih hna lo ti ding asi lo.\nRefugee sok kong ahcun phone nan chawn hna lai lo. UNHCR website RefugeeMalaysia.org [hmet] law soknak form ah an kalpi lai. Form na phit dih hnu ah Submit hmet. Mah hnu cun UNHCR nih zung rat ni (appointment) an pek te lai.\n2019 November 26 ah UNHCR nih Kachin minung 70 hrawng appointment card a pek hna hnu ah atu bantukin hopaoh nih UNHCR website ah ralzaam soknak a tuah hi si.\nUNHCR card/catlap a ngah cangmi nih:\nCard/catlap thlau thawngthanh\nPhone number le address thar pek (appointment card aa tlaihmi pawl zong) nan duh ahcun UNHCR phone 017 614 3810 ah chawn ulaw nan duhmi chim hna uh.\nNikhatni in Ningani tiang, zingka 8am in zaanlei 4pm tiang chawnh khawh an si. A chawnmi an tam caan ahcun phone a lawn lo caah voi khat hnih call lawng cun an tlai lo men lai, an tlaih hlan lo call peng hna.\nMalay le Mirang holh na thiam lo zongah chawnh khawh an si. An tlaih cangka in “Hakha Chin” silole “Falam, Zogam, Burmese, tbk.,” na thiammi holh chim law holhlet an pek colh ko lai.


Posted by PCCF at 1:33 PM No comments:\nPosted by PCCF at 1:29 PM 3 comments:\npccf online sharing no. (31)\nHoidawt nan dam cio hna maw?\nTheme: Thlawchuah (Beatitude) Mthew 5:3\nReading: Mi chambau kan si ti aa hgnal micu lunglawm(blessed)mi an vasi dah. Zeicatiah vancung pennak cu an mah ta a si.\nLomhnak :Mathew thawngtha in thluachuami sinak dirhmun chim khawhnak caantha ka hmuh caah tampi ka lawm. A ka thiahtu upa hna cungah lawmhnak bia ka chim.\nMathew thawngtha hi synoptic gospel ah a phundang in aa lang. A bikin tlangcung cawnpiaknak ahhin a thawtnam a dangin a si khun. Cun pinah Pathian lei i a hmuhning le biafang a hmnanak tete ahhin sullam an ngeituk.\nMathew cu bible scholar a cheu, Orgen tibantuk nih cun tial hmasat mi a si tiah a zumh. Cun tial kum, A.D. 85 Pentecost hnu in Mathew nih Judah mi, Zisuh cu Messiah a si tiah a zumi hna sinah a tialmi a si tiah R.T. france Mathew,evangelist and teacher, nihcun a ti.\n“Thluachuah” biafang a hmanning:\nHika zawnah hmanmi biafang hi Greek makarioj in a rami a si. A sullam cu thlawchuah mi tinak a si. Bible hlun ruahnak hecun a dangdeuh ko. OT ahcun “ thluachuah” cu minung lei hoih in a chim Eg. Psalm 1:1, mitha lo mi hna khuakhan nakah, misual mi hna lam zong a zulo micu mi thluachuah a ti. Cunih a sawh micu thluachuah hmuhnak lam cu tuahsernak in a ra tinak khi a si.\nA si nain hika zawn Mathew nih a hmanning hi minunglei hoih in a chimmi si loin Pathain lei kam dirhmun tu in a chim. R.T. france nih hikong he pehtlai in a chim mi: makarios does not state that a person feels ‘happy’, but they are in a good situation. Mi thluachuah timi cu thil a cangmi cungah mi pakhat a lawmh khi silo in, dirhmun tha ah an um khi a si”a ti. A tanglei cang 4 nak zawn rel tikah a “a tap a hrammi cumi lunglom mi an si” a timi tuak tikah lunglawmhnak cu mahnih tuahser nak a rami feeling cungah a hngat mi a silo ti kha a langher.\nTu lio zumhnak lei thlihran cuan tikah tlangcung cawn piannak hi a sullam leh a kakheng loin kan umsual ve hnga maw!. BawiJesush cawnpiaknak hi khuaruah har a si. A cawnpiak nakhi thluachuah biafang blessed in a awt. Zeidang bia lak hmasat lo bakin “thluachuah mi hna” ti in a thawk. Cucu ruatawk a um. A sullam cu na dirhmun thlen a sicang ti he a khat. Mathew thawngtha nih Jesus kong a langhter tikah hin OT nih phuanchung mi vialte Zisuh ah an i fu viar. Zisuh cu Nawlbia tlinhtu a si (5:17) ti kha athawnght muru a si. Phundang in kan chim ahcun midang hlawtlinnak cungah lomhpi nak congratulation kan ngeih khi a si. Pathian thinlung a dawhning le a thatning, abikin misifak le misual leiah a thinlung a cam zia kha thukpi in a langhter fawn. Khamhnak roco nak ding caah minung nih hlawh awk a thati lomi, miding sinak kha a fapa ah free in a kan thenh. R.T.France nih cun hiti hin a fain ter, makarios is commendations, congratulations, statements to the effect that a person is in good situation” tiah a ti.A chim duhmi cu Jesus thawngin thluachuah kan conak le Zisuh cu nihin zumtu caah dirhmun i thlennak hmunhma (turningpoint)a si ti kha a si.\nThinlung thluachuah (blessed poor in spirit).\nLuka thawngtha nih cun “thinlung” spirit a telh lo (Luke 6:20). Sihmanseh law Mathew thawngtha nih a chim mi “thinlung” ruah tikah taksa ram sifah hecun i dan dawh a si. W.D. Davies le Allison The international critical Mathew commentary, nihcun sifah timi hi thlarau long si loin taksa le economic poverty zong a si ti. A sinain BawiZisuh nih a chimmi hi phundang deuh sehlaw a dawh. Zecatiah a bia ngaitu hna hi mipi sawh silo in a zultu, Zisuh zulh dingah pum aa pe cangmi an si. Cun Mathean community buu zong hi Thiangthlarau an co hnupi in derh mi a si fawn. Cuaah thlarau ah sifah ti hi a tanglei dirhmun in langhter ka duh.\n1.Pathian he chunglei in I hngalhnak (intimacy).\nR.T. Frace, The gospel of Mathew, fiannter ning incun “thlarau ah sifah cu ziaza lei derthawm khi a silo, Pathian he pumpak peitlaih nak a si. Thlarau ah khuaika hmun ahdah ka um ti i hngalh (positive spiritual orientation) a si” tiah a ti. Luke 6:20 kan zoh ahcun second person a hman. “Mi thluachuah nan si” a ti hna. Zisuh nih a zultu a chonhbiak hna ning le mibu a ti hnaning a dang. “ Bawipa thlacamnak ah a timi cu “thla nan camtik hmanh ah ‘vancung khuaum kan pa tiin’ nancam lai a ti” hna.Vancung pennak kong a chim tikah mibupi sinah cun tahchunhnak in chim, a zultu hna sinah cun fiang ko in a chim. Cu nihcun a zultu dirhmun cu aa dang deu ko ti kha a langhter.\nThlarau ah chambau hi Mathew nih a forh. Zeicatiah thlarau in a chambau cangmi nihcun Pathian an hlam zungzal tawn i a duhnak tuahnak ahkhan an tahhram tawn. Robert Jameison A.R. Fuesset a commentary on Old and new Testament, nihcun “thlarau lei ah sifah nak ton lo cun Kri rumnak chungah lut khoh a silo” a ti. Thlarua ramah mi chambau hi Pathian hmuhning incun mi sifak takak cu an si. David kong Psalm 34:6 nih a chimmi “sifak pa thlacam nak kha Pathian nih a theih i, a harnak chung in khamh” a ti. David cu Pathian a duhnak kha a sifah nakzawn cu a si. Nun ramah cu bantuk halnak le duhfah nak umlo ahcun Pathian le zumtu i hngalhnak cu a tling kho lo.\n2.Vancung pennak rocotu (heir of the kingdom of heaven)\nMathew thawngtha a tawhfung pakhat a si ve mi cu “vancung pennak” a si. Judah mi pomning ahcun caan donghnak ah Pathian nih Israel ram a chanchuah lainak kong tuak in a sullam leh a si. Sihman sehlaw Krifa nihcun vancung pennak cu a ralai dingmi le cun a tu ahhin a phancang ti in pom a si (Mathew 3:2). Zeicatiah Jesus nih Pathian pennak cu a ratpi i, curam, lamhlat tukah a ummi kha kan naih teah a kan chiah piak. Hebrews catial tu nihcun “kan tep cuahmah (have tasted the goodness of God and the powers of the ages to come) cang” a ti (Hebrews 6:5). Paul nih cucu thluachuah vialte lakah thluah tiah a ti. “U lenau hna a tu vawlei kan nunchung calong ahhin kri cu si sisehlaw, mi vialte lakah mivan chiabik cu kanmah hi kan si hnga” ati (I Cor 15:19). Cu nihcun Paul a thazang thawnter tucu Pathian pennak a si ti kha a langhter.\nVancung pennak chung nun kan zohtikah Mathew nih a chimning cun hremnak nih a zulh (5:10). Zultu hna “dinak nan tuah ruangah hremnak nantong lai zeicatiah vancung pennak cu nan mahta si” a ti. Pathian policy hi vawlei nih a ing kholo. Phundang in chim cun van law lei vawlei law phung a lolo nak kha a langhter. Van phung law in kal ahcun harnak cu hrial awk a thalo. Paul zongnih “harnak nihcun in khohnak a chuahpi, in khohnak nih cun ziaza a kan ngeihter” a ti ve (Romans 5:4). A si nain zeitin dah cucu kan ton respond kan tuah ti kha a biapi tuk Allison le Davies international critical commentary on Mathew . nih cun, harnak chungah lawmhnak muisam cu krifa, lamkal tu le myrtar in a thimi hna hoinih tluklo mi an zia langhter tu (distinctive) a si tiah a ti.Cucah harnak cu Pathian pennak rocotu i a hmelh chunh pakhat a sive ti usih law kan palh lai lo.\nTlangcung sermon ah thluachuah kong krifa Bible nih a chimmi hi a phundang tuk. A ruangcu tuahsernak in hmuhmi si loin, tuahsa in pek mi a si. Zisuh nih comment a kanpek sawhmi si loin a mah ah temchih in thluachuah ah sermi kan sinak, cun lungthawh (feeling) ruangah si loin a bia in a rami lomhnak a si catu ah a si. “Blessed” thluachuahmi ti mi nih hin kan khamhnak le zungzal nunnak a telh chih cang. Cucaah hi theih ahcun lomh loin kan um kho lai maw!!\nHlaphuah tu: It is well !!!!!\nNan dihlak cungah Pathian thluachuah um ko she.\nPosted by PCCF at 1:20 PM No comments:\nTHO PUAI LE KHRIHFA NUN\n(Lai Uk Thang)\nA Hmun: Union Theological Seminary Date: October 25, 2015\nA hmasa bik ah nihin “Thopuai” ah a rak chuak kho mi PCCF President siseh, Secretary, riantuan tu dihlak le, hawikom dawt unau nan dihlak upatnak nganpi he, “HAPPY THO PUAI” tiah nan kut kan tlaih hna. Tlingtlak lo bu in, hi bantuk can tha sunglawi ka hmuh tikah ka lunglomhnak hi ka chim kho lo. Programme suai tu PCCF kan upa le hna nan cungah ka lawm i, a hleice hi bantuk ni le can sunglawi a kan serpiak tu kan biak Pathian cungah ka lunglomhnak vun langhter ka duh. Salai Bawi Uk Thang nih October 13, 2009 lio ah “Lai Forum” mail group ah, “Tho le Zu” ti mi tlangtlang in ca a rak thlah bal i, a rak tial mi cu, “Nunphung timi hi civilization pakhat adirhkamhtu bik asi tawn i Civilization he ai kalhmi phung cu culture nunphung chung ah ai tel kho ding a si lo” tiah arak ti. Pu Lian Uk nih CACC INFO ah Lai Nunphung kong he aa pehtlaih mi” ti tlangtar in article pakhat a rak tial bal ve i cu ahcun, “Thlaithartho ti mi hi, Laimi nunphung (tradition) asi lo, Laimi nunphung (Tradition) cu ‘Tho’ ti long asi,” tiah a rak ti. Zeiti asi zongah ka langhter duh mi cu, laimi hi nunphung he a um ve i, cu kan nunphung cu a upatmi le a tlaihchanh mi miphun kan si ti hi langhter ka duh.\nA Min le A Sullam:\nPeng le tlang in khua a sa cio mi kan Laimi phun nih puai suanglawi bik pakhat ah kan i ngeih mi cu Hakha, Thantlang nih “Tho”, Tedim nih “Khuado”, Falam nih “Fangerh puai”, Matu kan unau hna nih “Minkut”, Khualsim kan unau hna nihcun “Tangreh” tiah mah le pengtlang hoih in a min rak ngeih cio i rak hman cio mi puai sunglawi pakhat, Laimi kan sining (identity) a langhter tu puai sunglawi pakhat a si i kan tuah hnawh chanh hi a tlangpi in kan i khat cio hna.\n“Tho” ti mi hi sullam tampi in langhter asi nain a tlangpi in pahnih in vun langhter ka duh. Cu cu:\nPakhatnak ah “Tho” ti mi cu cheukhat nih (mithi an tho ) timi zumhnak in a ra mi a si caah, Lawki Biaknak he aa pehtlai tiin an ruah. Lawki Biaknak ah thawhthannak ti hi a um lo. Mithi cu an thih hnu ah mithi khua ah an kal tihi zumhning cu a si. Cu caah mithi khua i a ummi minung thlarau kha Khuavang sin in mithi khua ah an chawnh biak hna i cucu thi tlawng tiah an ti.( Pu Lian Cin). Laimi Hakha lei phung ahhin, Mithi an thih hnu mithi khua an thlarau a kal hlan hi minungkhua ah an um chung cu “Mithih an ngai ti mi mithi ngeih” ti mi a um. Cu mithi an ngeih chung cu kan nu le hi an hmai zong langh ter in, Muslim nupawl bantuk khin puan lu an i khuh zung zal. Cu puan lu khuh in mithi an ngeih kum khat chung Tho camtuak a phanh hlan chung , zinglei deihlan lokal hlan le zan lei tlun hnu mui deuh tik, nifate mithi ngai in lang lo in puan an i khuh i, an ttap ta leng mang. Tah ti zong ah khin mithi an ngeih ning khi tahhla lawh in an chim khi asi. Cu mithi zuun ngaih can ahcun a thi mi pawl caah ti in rawl an rak timh i inleng ah an rak tuahpiak hna i tho nih a rak tlanh tikah mithi thlarau nih a ei ti mi zumhnak a rak um caah rawl hmunkhat ah a thi mi hna in ah chuan i sathah in puai cu rak tuah asi tawn. Cu cu mithi rawl hun awk cinthlak mi rawlttuan a zat lai can ah hin mithi rawl hunh awk tling in kan ngei cang lai ti tik ah nikum Tho in a kumkhat a tlin nak rawlttuancan a phak tik ah Tho cu kumfatin te a mah khuacan te ah Laithla in an rel i, an tuah.\nA pahnihnak ah “Tho” ti mi cu kum a tho than, kum a vui than, kan tho than, kan itung than tiin a ra mi tu a si. Cu caah Tho puai cu Kumtharpuai ( New year Festival ) ti zong in cheukhat nih an auh. Tho puai an tuah lio thla cu Tho thla tiah auh a si i September thla cheu hrawng in October thla 15 tiang hrawng khi Tho thla tiah auh a si.” (Pu Lian Cin) Tho thla hlan ah Hniang thla ti a um August thlacheu in September thlacheu chung khi a si. Hniangthla timi cu a hniang bik, hngakchia bik, a dongh nak khi a sawh i kum donghnak, kumdihnak ti khi a si. Cu bantuk caan ah hin tirawl hi a chambau cang, tirawl thar a chuahhlan a si i ka ti le ka rawl a dih, ka ei awk a dih, a cham, athar, rawlthar ka vun banh, ka phandeuh rih lo ti khi a si. “Tho” ahcun Buhthar, Sathar, tirawlthar, an vun hmuh tik ah, an ilawm hna i Puai phunphun cu tuah a si. Cheukhat nih, unau chungkhat he siseh, Innpa chakthlang he siseh, Hawikawm dawhria he siseh, Lohrawm Dawhria he siseh, vawk hna an rak vulh chung i, Tho vawk an ti i, Tho puai caan ah an thah, an ihrawm, an ithen, an ei ti. Inn bing in cheukhat nih, Ar khong khi a kum in, an erh, Zabui an erh, Chang an iring, Zupu zong an i ring, Zusa, vasa tiang, in an khawmh. Cu caah Hniang le Tho timi cu kumrelnak, kumdonghnak le kumtharnak khi a chim duhmi a si.\nA Thawhked Ning (Origin)\nPu Lian Uk nih a tial ning ahcun, “Independence hnu ah Lairam uk nak i Vuanci a tuan mi hi Pu Vum Thu Maung hi Chin Affairs Minister cu asi, Pu ManTung Nung hi Parliamentary Secretary an rak si. An pa hnih hin Laiphung in a um mi ve ve an si caah Lai nunphung cu sung lawi ngai in aruat mi an si caah Tho puai cu October thla ah cun siseh Laimi min te in holiday an rak tuah. Zei ruangahdah October thla ah tho puai hi an tuah ti ahcun sianginn khar (Kharte) lio caan he i tonh in tuah siseh tiah bia an rak chah ti ahcun, chungkhar tling, hawikom rual, khua tlangmi tling khitkhet tein puai ah lawmh can hman ti hi saduthah bik cu asi.\nTho Puai in Khrihfa nih Cawn Awk Nun\n1.Zuun Ngaih Nun(Dawtnak Langhter)\nTho cu mithi hna zuun ngaih can asi ti kha a cunglei ah kan rak langhter cang bantuk in, Laimi nun ah nun dawh, cawn tlak ah ka ruah mi cu “Zuunngaih Nun” hi asi. Kan khua ahkhin chungkhar an thih kumkhat a tlin tik poah ah Chungkhar, sahlawh rualchan sawm hna in thlan hmun ah va veh i chunhlan thlan hmun ah vatah in can hman hi a tu tiang kan ngeih. Cu nih a langhter mi cu zeitluk in dah pakhat le pakhat kan i tlaihchanh i kan i dawt ti kha a langhter. Mithi thlan hmun i kan va tah mi khi ka chim duh mi si lo in thihtak mi chungkhar hna an in tuarnak hrawm ve dingah can pek kan sian mi le kan si khawh tawk cio eidin ti bantuk in bawmhchanh ve mi hna tu khi langhter ka duh. A thi cang mi dawt khi santlaihnak a um lo, a nungmi si that lio le si chiat lio can i kan i hramh ding le hlam ding mi tu hi chim ka duh mi asi. Christmas can theng ahhin, Chungkhar hi kan i hlam khun, Christmas laksawng pek zong a tam i, pakhat le pakhat dawtnak rawl hrawmti can zong khi a tam khun. Christmas puai cu Khrihfa kan sining(Identity) a langhter asi bantuk in “Tho Puai” hi laimi nih pakhat le pakhat kan i hlam bik can le kan i ngaih bik can asi awk asi ve tiah ka ruah. Paul nih Filipians Khrihfa buu hna sinah hi tin cakuat a tial, “Nan kong ka ruah fate, nan dihlak ruangah ka Pathian cu ka lawmh zungzal; cun nan ca i thla ka cam fate lunglawmhnak in ka cam, zeicahtiah a hramthawk tein nihin ni tiang, hi Thawngṭha rian ka ṭuannak ah hin nan ka bawmh zungzal. Ka hnakkar ah nan i tenh zungzal ko. Hi bantukin nan cungah lungthin ka ngeih hi ka ngeih hrim awk a si ko, zeicahtiah nan ka dawt tuk hringhran i thong i ka tlak ah siseh, leng i ka luat ah siseh, Thawngṭha kha ahmaan i biatak a si tiin ka chimnak rian ah khan nan ka bawmh zungzal. Khrih Jesuh lungthin chungin a chuakmi ngaihnak in kan ngai hna, hi ti ka ti tikah hin ka lih a si lo ti cu Pathian nih a hngalh (Phil 1:3-8)\nTho can hi, a thurhnawm mi lungdonh, thlan, le khuachung lam hna thianhhlim can asi. A thlan le a lungdonh hna va thianhlimnak nun khi Khrihfa kan nun ah “Tho” puai in cawntlak mi asi. A thlan le a lungdonh va thianh theng khi si lo in, thianhlim nun ti khi cawn awk tlak asi. Pum i thianh hlimh hi pumsa ngandamnak asi bantuk in chunglei thianhlim hi kan thlarau nun damnak a langhter tu pakhat asi ve. 1 Cor 3:16, “Pathian biakinn nan si kha nan hngalh i Pathian Thlarau nan chung i a um zong kha nan hngalh.” 1 Cor 6:19, “Nan pum cu Thiang Thlarau biakinn a si kha nan hngal lo maw?” 1 Pet 1: 15, “Nannih an kotu hna Pathian cu a thian bantukin nannih zong thiang ve u.”\nTho puai tuah tikah chungkhar in kan thawk. Tho zingka poah ahcun chungkhat hmunkhat te ah rawl ei dum ti asi i cu hnu hna khuami dihlak hmunkhat teah pumh tonnak in can hman asi tawn. Cu nih a langhter mi cu mi cu Chungkhar khat kan sinak le khuakhat mi kan sinak a langhter. Laimi nih “Tho Puai” kan tuahnak nih hin miphun pakhat kan sinak a langhter. Psalm 133:1-3, “Unau rual rem tein khuasak ti cu thluahchuan hmuhnak asi”. Nang Tedim, kei Hakha, nang Matu, kei Falam…ti bantuk lungput hi “Tho puai” kan tuahnak nih kan thlau piak hram seh. Efe 4:15, “kannih cu dawtnak lungthin in biatak kha kan chim deuh awk a si i kan lu a simi Khrih leiah khan a lam kip in kan ṭhan awk a si.” John 17 chung kan rel tikah Jesuh nih a zultu hna pumkhat an si khawhnak hnga caah thla a camnak a lang. Serampore B.D ka thesis ah church unity kong ka tial i ahcun ka tial mi cu, “Unity is our strength and security” asi tiah ka rak tial. Lungrual tein nunnak hi kan thazang le kan himnak hriamnak pakhat si hram seh.\n4. Thangthat Nun\nTho puai cu, kumthar kan phannak can, fater, le thlaithar biakinn ah hmunkhat kan chuahpi i kan co mi thiltha hna ruangah Pathian sinah lawmh bia kan chim can khi asi. Lai mi hi ka mifim hna nih an chim tawn, sifah a thiam i rum a thiam lo mi kan si an ti theu. Tho puai nih hin kan nun ah Pathian thluachuah a kan relter i Pathian sinah lunglomh raithawinak a pe kho pengtu nun kan cawnpiak hram ko seh. Solomon siangpahrang nihcun, “Zeicahtiah tam tuk ka ngeih ahcun kan hlawt sual lai i, ‘ Bawipa cu aho hen dah a si?’ ka ti sual lai; ka si a fah ahcun ka fir sual lai i ka Pathian min cu ka thurhhnawmh sual lai” (Prov 30:9). Psalm 50:14, “Pathian sinah lawmhnak chim cu nan raithawinak si seh.”\nTho puai hi kan tuahmi le kan sunsak mi hi Laimi kan sining(Identity) a langhter tu asi. Kan nunphung aa dawhnak langhter pakhat asi ve. Pu Lian Cin nih a chim mi cu, “Education timi cawnnak kong a si loh. Dr. Degree kong a si lo. Computer kong a si lo, Khamhnak kong a si lo, NUNPHUNG timi cu…Miphun kan idannak kong tu a si.” Ka lung a tling ngai ngai ve. Nunphung fiangfai tein a dirhkam thiam mi miphun cu a thangcho mi mi phun an si ko lai. Cu ti ka ti tikah Nunphung hi Khrihfa kan caah a tha dih maw ti mi biahal nak a chuak kho. An tha dih lo nain nunphung khip hi a tha lo mi (Evil) ah kan ruah ding asi lo. Tho puai nih dawtnak nun karh ter chin seh, thianhlim nun ah kan thanpi sehlaw, lungrual tein kan lu si mi Khrih lei ah kan than khawhnak hnga kan nun kan cawnpiak hram seh. Ka hmuh kan ton, kan co mi thluachuah vialte ruangah Pathian sinah a nungmi thangthat raithawinak pek thiam nun kan cawnpiak hram ko sih ti saduthahnak nganpi he ka bia ka donghter. Ka Lawm!!!\n1.Pu Lian Uk, “Lai Nunphung Kong he Pehtlaih In”, cacc.info\n2.Pu Lian Cin, “ICBC Tho Puai” ah a chim mi\n3. Salai Bawi Uk Thang, “Tho le Zu” laiforum yahoo group ah October 13, 2009 ah thlah mi.\nPosted by PCCF at 11:57 AM No comments:\npccf online sharing no. (31)Hoidawt nan dam cio ...


Hi Hna Pafarual Kong Lam Theih Cu Ngaih Chia Kho e, – Chintanbo\nMay 3, 2022 admin CHINNEWS 0\nA nupi nih padang a duhtak diam i an pafa telawng in Aizawl ah mi inntang hlang in thlakhat ah Rs.500 man te an hlang i khua an sa ve . An innchung an dirhmun le an khuasak ning cu hi video ah hin kan rak langhter i zangfak taktak an si.An pa nih hin rian a um mi poah a rian i ai hlawh ve, cukar ah cun an unau telawng in inn an rak hngak tawn.\nMidang zangfaknak te an kut an rak samh ve i india phaisa Rs.10000 te cu mibawmtu phu nih na va pek ve hna. Hibantuk dirhmun hi mi zei kan si hmanh ah kan tong lailo tiah chim khawh a si lo.Kanmah chan ah kan tonlo zongah kan fale chan le kan tule chan zong ah ton khawh ciomi a si. Cucaah hi hna pafa rual cungah zangfahnak le dawtnak thinlung te he kut rak samh cio dingin kan in sawm hna.\nRelchap,Ralhrang tanh tu SHwe Yu Par Oo nih zohdawh lo hmanthlak ruang ah ngaihthiam halnak a tua.MRTV in an thanh.SHwe Yu Par Oo cu ralhrang nih uknak an lak hnu ah mipi nih theih mi a si. A ruang cu kawl ralkap lei ah thazaang peknak le an thatnak tampi a chim tu a si caah a si.\nMipi lei nih a ke cu vui/sai ke ti tiang in an soi sel mi a si. Ralhrang tanh tu nu (Baw mah) tiin auh mi a si.SHwe Yupar Oo nih athlak pi mi ralkap poh an nung in an kir bal lo caah amah hmanthlak thlak ti ti lo ding le ralkap umnak ah lut lo ding in an kham ti tiang in a chuak mi a si.\nAN i thlak mi photo zong mipi sinah langh ter lo ding tiin an rak langh ter.Ralbawi pa he ruah lo piin an i thlak mi hmanthlak cu social media ah an pholangh caah ngaihthiam halnak le mipi sinah tlerhkhonhnak a tuah. Ka hmanthlak le video pawl keimah nawl pek loin a tar langh mi nan um cun,upadi ning in dantatnak tuah a si lai.\nculawng siloin a hlan photo, a dih cang mi thil a thar in nan tar langh mi cung ah a cang sual mi thil cung ah ka ngaithiam uh tiin a langh ter .Ka cung i a hmaan lomi thil nan thanh mi le nan tar mi a um ahcun dantat nan si lai tiin MRTV in ralrinnak a pek hna.\nrelchap, Mizoram, Champhai distrct Mualkawi khua mi Pa pahnih hna cu an ram chuah naak ah vom nih a rak seh hna i faak ngai ngai in a hliam hna tiah thawng theih a si. Hi bantuk in Mualkawi khua mi nih vanchiatnaak an ton mi kongah Mawlkawi khua VCP Pu Saitea nih cun hi tihin social media ah report a pek ning cu a si.\nLalpanliana kum 56 mi le Lalrinthanga kum 57 pahnih hna i lo ram ah an kal i thlaici zeimaw zeimaw an tuh i chuun hlaan ah an dih caah inn lei ah an rak tlung i cu ti an rak tlun cuahmah lio ahcun a seh tu hna vom pi hi lamthlang lei hin a rak kai ve lio celngel a si i, a si nain a hmai u ah a kal mi Pu Lalpanliana nih cun vom pi cu a chawh kanh deuh caah a hnu ah a raa mi Pu Lalrinthanga tu hi Vompi nih cun a rak zuan hnawh colh i a ttawk ah a seh colh.\nHmai ah a kal mi lanpanliana nih hin a vun zuan hnawh an vun chanh colh ve i a naamte in vom pi cu a ka ah a ah a thler i vompi zong cu a thi a chuak ngai ve, a si nain vompi nih cun Pu lalpanliana zong cu naamte a ken naak a kut he a kut pahnih in a hun seh ve tthan i, an pahnih in vom nih cun a tak sa hmun kip ah heh tiah a boh hnawh hna i a seh hna.\nAn hmai le an phei an ttawk hi faak ngai in a seh hna pin ah an kut zung hi an pahnih in a seh/khiah piak ve ve fawn hna. Cu ti cun Pu Lalpanliana le Lalrinthanga cu an si khawh chungin vompi lak cun luak hraam dingin an ttang ve an i veng ve i hnu deuh ahcun zei tin zei tin dek vom pi nih cun a kal taak ve tthaan hna.\nVompi nih a kal tak hna le caangka in an phone an chuah zawk zawk i khua lei ah thawng an rak kan thanh colh ve i a rian ran naak in motor in kan va don hna i an mah pahnih zong cu a tha um ek cuah in inn lei ahcun bok vaak in an rak vaak ve i motor cun champhai sizung ah an tliik pi colh hna. An pahnih hin an hliamhma hi a faak ngai i an muisam hi fiang tein hmuh khawh zong an si lo, cu tluk cun vom nih hin a rak seh hna hi a si.\nAn taksa cheukhat hna cu zoh awk tlaak lo le tthut piak awk zawng a ttha lo tiangin vom nih hin a seh hna i, Lalrinthanga hi a hnaar hi a thler viar i a si nain hi hi tthiit piak khawh a si ko lai tiah doctors nih cun an chim. Hi ti bantuk in kan khua mi minung pahnih faak tuk in a sehtu hna vom pi hi a lianh lei hi sum 6 renglo lian a si lai tiah hliam tuartu hna nih hin an chim.Nikum hrawng zawngah khan a thawngpang hi rak theih pah lengmang a si i Lo chung hna ah a rak luut i kan thlaihnah pawl Kawm ti bantuk zong a rak kan ei piak tawntu a si.\nNunau pawl le bang cu an mah lawng hmanh lo ah an rak kal ngam lo i an rak tli zaam lengmang tawn. Pu lanpanliana kum 56 le lalrinthanga kum 57 hna hi an hliamhma a faak ko nain an daam tthaan colh ko lai a tu hi cu an hma an vun fah lio pi a si caah an ka an aang ngam lo i cu caah an holh khawhlo naak hi a si tiah an mah thlopbul tu hna nihcun an chim.


Rev.Aung Myint Thang: Hmawng Tlang le Lei Tak buainak cu Laimi dang vialte zong lungnuam lo dih in kan um — Salai Ephraim Thawngpang\nRev.Aung Myint Thang: Hmawng Tlang le Lei Tak buainak cu Laimi dang vialte zong lungnuam lo dih in kan um\n1.RAM THLO LE CHUN CUNG ZINHMUH THLANG AN I CUH; Zinhmuh Thlang cu Hakha Peng a va si ah, Falam Peng a va si ah apoinak a um lo. Cozah nih tuah an timhmi projet kha va tuah ko hna selaw Ram Thlo khuami ta zong a si lai i Chun Cung khuami ta zong a si ve ko lai. Chun Cung Ram chung i a um ahcun Falam leimi nan ra kho lai lo tinak asi lo. Falam Ram chung i a ummi ah chiah asi ahcun Hakha Peng lei mi nan ra kho lai lo tinak a si fawn lo. Nan buai ruang ca tu ah khan cozah project tu kha cancel a si i Falam Peng he Hakha Peng he kan cei veve.\n2.COZAH LE HAKHA KEK HAKHA PAWNG KHUARAM AN I CUH;Kawlram cu cozah nih vawlei vialte hi keimah ta a si a ti. Phaisa i kan cawk bakmi innhmun hmanh khi kum 60 kan in hlanh hna ti a si. Pipu hna vawlei timi hi tlawmte cu a um ve. Asinain zeibantuk khi dah cozah nih pipu hna vawlei ah a ruahmi a si ti khi ruah ngai awk a um. Hakha kek kan unau pawl nih kan pipu hna vawlei an timi zong khi cozah nih pipu hna vawlei i a pom piak hna lo ahcun an cawl lenmi san a tlai te lai lo.\n3.HMAWNG TLANG LE LEI TAK RAM AN I CUH;Hmawng Tlang le Lei Tak buainak cu Laimi dang vialte zong lungnuam lo dih in kan um. Laimi hi mi tlawmte lanwg kan si. Ai daw taktak ding kan si. Khrihfa lawngte kan si fawn. Jesuh nih nan ral va daw hna uh a ti. Chiat an serh tu kha thluachuah va pe hna uh a ti. Nan keh lei biang an i bengh hna ahcun nan orh lei vai chit uh a ti. Hmawng Tlang le Lei Tak cu unau kan si. Ral kan si lo. Cucaah Hmawng Thlang nih Khrih lungput in Lei Tak cu Modern Leitak khua sernak caah a herh zah in vawlei cu hman ter hna usih law, a ttha bik hnga. Nan cungah Jesuh ai lawm tuk lai i thluachuah nan hmu lai. Kei Hmawng Tlang e, kei Lei Tak e i ti chan a si ti lo. Jesuh ah pum khat kan si dih.\nCredit: Rev. Aung Myint Thang\nTagged Rev.Aung Myint Thang: Hmawng Tlang le Lei Tak buainak cu Laimi dang vialte zong lungnuam lo dih in kan um\nUS Republican Le Democtrat Hruatu Hna Nih Trump Le A Hnuzultu Tazacuai An Timh Than Hoi Hna →\n← Pu Dai Thung: Matupi Peng Kum Upa Vialte Hna Nih Kawl Holh Nak Lai Holh An Thiam Deuh


Navy Armed Forces Of Ukraine nih Rasia Hriamnam Phurtu Tilawng Pil Lak In An Kah - Khuaruah Har News\nRasia president Putin nih Ukraine ruun a rak timh lai teah khan ni hra chung ah Ukraine cu kan lak colh lai tiah zeirel lo ngai khin vawipi theih ah a rak chim. Hmanh sehlaw a vun doh taktak tik ahcun arak I ruah ning bantuk a si ti lo.\nRasia nih Ukraine a tuknak hi tuah cun ni 100 leng kai pi asi cang ko nain nihin tiang a tei kho hlei lo. Tei cu chim lo Ukraine hmun cheukhat an lak cia hmanh Ukraine nih an chuh tthan lengmang pin ah an helicopter ttha ttha le an hriamnam ttha ttha tam tuk an hrawh piak hna.\nUkraine ralkap nih Rasia ralkap an thah mi hi thong sawmthum reng lo a si cang. An hriamnam an hrawh pi a hei tam khawh ning cu khuaruahhar lei khi a si. Tuni ah Navy Armed Forces Of Ukraine nih Rasia tilawng TUGBOAT rihpi ah pil lak in an kah piak tthan hna.\nHi Rasia tilawng pi cu Odessa rihlipi kam coast of Odessa region ah pil lak in an kah hi asi. Mah tilawng pi cu Rasia nih Snake Island lei ah ralkap thazaang zeimaw zah le hriamnam zeimaw zah he a phurtu a si tiah theih asi. Zarh hnih chung an I dohnak ah Ukarine nih thil ropui/ thil lianngan an tuah mi lak ah pakhat asi.\nMah Video Hi Rak Zoh Ve Hmanh Kutdawh Pa Thil Tuah Cu Khuaruahhar Ngai A Si


Mi That Tu Pa Nih A Thah Nak A Ruang Cu Ti Hin A Phuan – The Chinlung Post\nKan theih cio bangin falam peng Rih Khuadar mi thah nak thawng pang cu a vun lin sa tak tak , a tang lei hi Mi that tu oa nih a chim mi um lai,Atu bantukin thawng hun theih cu, tuk a sum hleiah ṭihnung taktak khi a si. Falam peng, Rihkhawdar i MRTV (ထပ်ဆင့်လွှင့် စက်ရုံ) ṭuanvo ngeitu Kap Hlei Piang (Suangdo khua mi) cu Nov 3, 2020 zaanlei suimilam 5 hrawngah ṭihnung taktakin thah atong. A thattu pa zong an tlaih khawh cang tiah theih a si.\nHi thahnawnnak kong he pehtlai in Rihkhawdar khuabawi Pu Lalchanlian nih,“Zaanlei sangah Sakhanhmu leiin hi ka ah lunghrinhmi an um tiah phone a rak ka chawnh. Kan zoh i lungzi in minung luh a rak tuam/funmi pakhat nih cun arak i put. Bia kan hal len nain zeihmanh a chim duh lo. Pathian bia a chim lengmang.\n“Zeiruangah dah athah, biaalnak le i hmuh thiam lonak an ngei maw timi cu ahohmanh nih kan thei lo. Amah cu Pathian bia arak buai i aupi cuahmah. Thinlung leiah harsatnak ( a lungtling lomi) angeimi a si. Atu zong hi Pathian nih a ka fialmi a si tiah a chim. Athahmi pa cu puan in a ruak cu an rak khuh i a cungah Bible ca a chiah chih. Cun, catlap ah fiang huaha loin Bible ca a ṭialmi a um,”tiah a chim.\nAtu bantukin Pak Hlei Piang (Suangdo khua mi) a thattu pa hi Mindat pengmi a si i Rih ah rianṭuanmi a si mi sinah kumkhat leng a um cangmi a si tiah thawng kan theih. Ngaihchiatnak atongmi chungkhar Bawipa nih an ngaihchiatnak hnem hram ko hna seh. Thlacamnak in bawm cio hna usih. Chirhchan: Chinlung Today\nNote: Hi Cabia hi thawng pang dik tha tein hlat tlai tu nih a hlat hnu ah tar langh mi a si bangin lih lo ttawn cop a si lo ti kha kan fian ter hna .\nPu Siang Lian Hmung Tikir Ah Station Hospital Um Mi Hi Report Tuah Khawh An Si


World Paih Championship Committee Tawlrelnak In February 3 Ah Paih Phunli Zuamcawhnak An Tuah Lai – THE CHINLAND POST\nWorld Paih Championship Committee Tawlrelnak In February 3 Ah Paih Phunli Zuamcawhnak An Tuah Lai\nCity Hunter| 2018 January 24| World Paih Championship committee tawlrelnak in paih phunli zuamcawhnak cu February 3, Indianapolis ah tuahdingmi Chin Miphun Ni ah sunglawi ngai in an tuah lai tiah thawng kan theih.\nHi kong he pehtlai in World Paih Championship committee haotu Pu Ang Cung cu The Chinland Post nih pehtlaihnak kan tuah i atu bantuk in a chim.\n“A ralaimi February 3, Indianapolis ah tuahdingmi Chin Miphun Ni ahhin World Paih Championship committee tawlrelnak in Lai paih zuamcawhnak phunli kan tuah lai. Chin Miphun Ni tuahnak le Paih tuahnak tibantuk a zapi hmanding ah US$ 35,000 kan i chiah. Paih zuamcawhnak tuahding phunli hna cu; Zatlang Paih, pound 160 tang (middle weight) khing a ritmi paih, pound 160 cung (heavy weight) khing a ritmi paih le World Championship paih an si. Pound 160 tang le pound 160 cung khingrit aa paih dingmi hi minung 8 veve an si lai. World Championship tu cu Rung Lian Ceu le Tial Cung Thang an i pai lai” tiah Pu Ang Cung nih The Chinland Post ah a chim.\n“Zatlang paih hi minung pakhat ah tei ah $ 20, minung tambik a teitu cu $ 500 le trophy laksawng pek a si lai. Zatlang paih champion cu $ 2000 le champion taisawm laksawng pek a si lai. Pound 160 (middle weight) champion laksawng cu $ 3000 le champion taisawm pek a si lai. Pahnihnak cu $ 1000 le trophy pek a si lai. Pound 160 cung (heavy weight) champion laksawng cu $ 4000 le champion taisawm pek a si lai. Cu pin ah hi hnu paih tuah than tikah dengteo (direct) in World Paih Championship aa cuh kho colh lai. Pahnihnak laksawng cu $ 1000 le trophy pek a si lai. World Paih Championship laksawng cu $ 6000 le champion taisawm, pahnihnak cu $ 2000 le trophy pek a si lai. Hi Chin Miphun Ni caah hlasak thiam minung pathum zong sawm an si. Hlasaknak le Lai laam laamnak zong a um chih lai” tiah a biapeh ah a chimchap.\nPaih hi anmah US lei caan in February 3, chun suimilam 12:00 in zan suimilam 12:00 tiang an tuah lai. Zatlang paih hi chun suimilam 12:00 in zan suimilam 6:00 tiang an i paih lai. Cun zan suimilam 6:00 in 12:00 tiang pound 160 tang le pound 160 cung paih phunhnih pin ah World Paih Championship zuamcawh paih a si lai tiah kan theih.\nWorld Paih Championship cu 2017 kum in an dirh thawkmi a si. Minung paruk in committee an ser i an hruaitu bik haotu cu Pu Ang Cung (Hakha Khuahlun) a si. World Paih Championship a hmasa bik zuamcawhnak cu 2017 kum Indianapolis ah tuahmi Lai Tho (Chin Kumthar) ah an tuah. Hi lio ah Rung Lian Ceu nih champion a laak. Tutan, February 3 ah tuahtimhmi hi a voihnih World Paih Championship an tuah a si lai.\n“World Paih Championship nih aa hmuitinhmi suttung pathum cu; Lai Pa thawng vialte nih Lai Paih in pawcawmnak khim tiang laksawng an hmuh khawhnak ding, ramchung ramleng hmunkhatte ah Lai Paih i hrawmti le i paihti ding, a pathumnak cu Lai Paih hi Sea-game tiang luhpi ding hi an si” tiah Pu Ang Cung nih The Chinland Post ah a chim.\nPrevious Bungzung Ah Mirang Vawlei Sernak Seh-zung An Hun Lai\nNext Hluttaw Ah Media Luh A Phittu Hi Keimah Ka Si; Hluttaw Speaker Pu Zo Bawi


Breaking News – Biden le Kama inauguration Committee ah i alnak a chuak, Meeting dongter a si\nPosted By: admin December 9, 2020\n2020 election kong voih tampi kan tial, kan rel cang caah US phunlam le thil sining cu tampi kan thei cang lai tiah ka zum.\nPresident thar sunglawi ngaiin rian tuan thawknak kong cei meeting (inauguration) an tuahnak ah heh tiah i alnak a chuak, natein meeting an thawk bak in heh tiah i alnak a chuak i, biakhianak zeihman tuah kho a si lo\nMah kong hi Democrat pawl Media nih an tial duh lo i, natein Yahoo le News Agency dang dang nih an phuan. US Mainstream Media nih an phuan duh lo mi hi zeidah a ruang si lai tiah mi tampi nih bia halnak an tuah\nJoe Biden le Kamala Harris Inauguration (Sunglawi ngai in rian tuan thawknak) kong he pehtlaih in meeting tuah a si. Mah meeting ah hin biakhiahnak zeihman an tuah kho lo caah meeting an dawngter.\nMah inauguration Committee ah hin Republican lei in Senate Majority Leader Mitch Mc Connell, Senator Roy Blunt le House majority leader Kevin McCarthy hna an si\nDemocrat lei in House majority Leader Steny Hamilton Hoyer, House Speaker Nancy Pelosi le Senator Amy Klobuchar hna an si\nMah Inauguration meeting an thawk bak in heh tiah an ni al cang i, zeihman biakhianak tuah kho a si lo, vote lak a si i, 3-3 ve ve an si (draw) caah meeting cu dawngter a si. Meeting tuah than ding mi kong cu tu tiang zeihman thei a si rih lo\nMah meeting an dawngter hnuah Democrat lei nih press conference an tuah cawlh i, Republican lawmaker pawl nih hin Donald Trump President sinak hi tutiang ven piak an nih tim i, zeihman rian tuan kho a si lo. Mah hi US phunlam buar a si tiin an chim. Source-Yahoonews\n(US supreme court nih 2020 election kongah thawngthanhnak a tuah cang, ka vun tial cawl lai, Chinpage hi like le follow na tuah rih lo a cun like le follow vun tuah ve law, supreme Court bia le hla na thei peng kho lai tinak si)\nBe the first to comment on "Breaking News – Biden le Kama inauguration Committee ah i alnak a chuak, Meeting dongter a si"\nA poi tak tak, Kawlram thil a cang mi kongah China le Russia thil tuah ning hi\nA poi tuk ee!! Mipi lei a thih mi cazing an langter mi cu ngaihchiat tak tak si\nMAH duh lo tuk mi cu KuKi ralkap nih an tuah tak tak cang


Esther Dawt Chin Sung A Pu A Sum Kho Hrimhrim Ti Lo A Bia Faak Bak Cang Hih – Chin World News Evening\nEsther Dawt Chin Sung A Pu A Sum Kho Hrimhrim Ti Lo A Bia Faak Bak Cang Hih\nJanuary 15, 2020 Salai Van Hmuhning\nUico hmanh nih an iseh lio ah zawng (monkey) an hmuh ahcun an i ngol, zawng an dawi tti timi Laimi pupa bia aum : Myanmar Idol season 4 zuamnak adih cang. Benjamin Sum le Esther Dawt Chin Sung ttanhtu ( fans) pawl Falam le Hakha ti bantuk pakhat le pakhat bia al nak-soiselnak comment tthalo chim ding asi tilo . Yawkee , Esther , Benjamin, Tan Khun Kyaw caah lungkhat ten dir ti caan si cang. Kawlram ah Kawlmi hla sak thiam – minthang tampi an um ve hna , cuvialte lak ah Laimi tlawm te lawng kan um rih , an hnu lei in dirkamh tu kan si aherh cang. Benjamin le Esther soisel caan si ti lo. Vote pek caan zong adih cang. Lomhpi nak le ruahnak pek ding lawng chim ding a si cang. Soisel nak cu hrial ah atha bik.\nKawl nih an kan soisel hmanh ah zeiti awk thalo. Benjamin attha deuh ee , Esther athiam deuh ee ti len ding asi fawn lo. Kawlmi lak ah Laimi kan min atthat nak ding ah kan zapi nih bawm cio hna usih. Lai Media catial pawl zong nih atha mi lawng tial cang uh. Laimi phun nan dawt tak tak ahcun Soiselnak achuah ter tu ca thalo tial hlah uh.\nUico hmanh , an iseh lio ah zawng an hmuh ahcun an iseh tilo i, zawng cu an dawi tti timi pupa chim kem bia in tahchunhnak ka chim duhnak aruang aum. Benjamin le Esther ruang ah Hakha le Falam ( Fans pawl) iseh len awk aum tilo. comment chia tial zong aherh tilo. Chin-Laimi hi kan mah le kan mah tei icuh silo in , a ttanh tu in, kan miphun hi ttanh ve cang tuah hna usih. kawlmi sin ah teinak an hmuh ding abiapi deuh. Cucu kan i zuam ding mi si deuh. Kan dihlak nih kan bawm hna awk si.\nKeimah zong katu nu Esther lawng ka bawmh mi asilo, Benjamin Fan zong ka si ve ko, Yawkee fan zong ka si. Tai Khun Kyaw fan zong ka si. Benjamin an soisel zong ka duhlo , Yawkee an soisel zong ka duhlo. Kawl media nih laimi cung ah soiselnak an tial mi ka hmuh ah ka lung fak. Yawkee le Benjamin nih hla an sak ah an palh sual lai, hmual an pho sual lai ti ka phang , Laimi cio cio ka ttanh hna ruang ah asi. Cu bantuk thinlung cu kan ngeih cio awk si.\nPupa phungthluk ah ” unau rual thu rual remlo cu paam nak , khua khat thu rual rem lo tio nak an ti ”\nAsuallam cu chungkhar unau rual i remlo-dawtlo ahcun sifahnak – harsat nak a si an ti, cuve bantuk in , khua pakhat ah pakhat le pakhat i dohnak- huatnak aum ahcun khuami an lo tlau- an tio dih ti si. Cuve bantuk in , Laimi pakhat le pakhat kan i doh – kan isoisel zungzal ahcun kan sifahnak le kan harnak aphan lai, kan i doh- kan i huat ahcun kan lo tlau ve ko lai. Kawl mi lak ah kan hmual apho sual lai i , sunghnak a si lai.\nPupa phungthluk ah Mi pakhat thawng , saa pakhat thawng ti si (asuallam cu mirum- milian nih sa an thah tik ah misifah le miharsa zong sa kan ei kho ve tinak si)Chim duhmi cu Mi pakhat bochan tlak minung aum ahcun kan zapi caah miak nak thil aum ve ) timi suallam si. Benjamin, Esther, Yawkee, Tankyun kyaw nih Myanmar Idol ah teinak an hmuh ruang ah laimi- Chin mi kan hmai hngal ve. Minthat nak kan co ve. Laimi nih ttha ten ruat cio uh ti kan duh hna. Credit: Ral Eng Khenglawt\nKhah! Hi Cabia Hi Nan Rel Bal Maw? Dr. Sasa Nih Fiang Ko In An Sining A Chim Phuan Ve Cang Hih\nThanthlang Khuapi Ah Tuahtimhmi 2020 Chinram Huap CND Ah CNF Cu Pheo Le Hlawt An Si Rih


Nam Sawh A Tongmi Pu Bawi Cung Nung Te Fapa Kongah Thawngpang Ṭha Miraang Nih An Caah Thil Ṭha Tuk An Tuahpiak Hna – Chin World News Evening\nUS, Texas State, Midland khua ah nawmsawh a tongmi pafa hna caah Reagan Hignojos Facebook account in donation an tuah piak hna i tuzarh Wednesday ah khan Fund a kawlpiak tu, namsawh a tong mi ngakchia hna i sianginn sayamah le Midland county district Anthony nih an va ton hna i bawmhnak phaisa zong an va pek hna ee tiah thawng kan theih! Credit: Reagan Hignojos (Chin Cable Network)\nPA BAWI CUNG NUNG LE A FAPA KONG UPDATE: Nizan ah thawngpang kan tialmi Pa Bawi Cung Nung le a fapa Robert cu hliam an tuarnak hma siibawi te nih tluang tein an thitpiak cang hna. A rauh hlanah siizung in an chuak kho lai, tiah zumh a si. Nam in a sawhtu pa kha Mirang pa tiah kan tial sual i a si lo. Hispanish pa tu a si.\nAtu hi US cu Asian mi vialte thinphang le lungrethei in um a si cang. Dawr le mi an tam deuhnak hmun i kal tikah Asian mi cu an ka zohning aa dang. Lunghrinhnak, remlonak le huatnak mit in an kan zoh.\nLaimi lebang hi cu Chinese nan si maw? tiah hal kan tong lengmang. Biakinn cheukhat an khar cang. Cozah nih khar uh tiah nawl pekmi an um bantukin mah tein a kharmi zong an um len. Biakinn cheukhat cu zanpumh lawng an khar i chun cu aa pummi zong an um. A ruang cu Covid-19 tih ruang lawngah a si ti lo, Asian mi kan him lo ngai cang caah zanpumh an kham chungnak a si. Karen pa cu zan tlai ah a lawi i cei ngai in an vuak cu mu!\nPathian sin tu ah thlacam ko hna usih. Hi zawtnak le hi zawtnak ruangah a chuakmi harnak le buainak vialte hi a rauh hlanah a donghnak lai Pathian sinah bawmh hal peng hna usih. Credit: Vakokauthawng\nHarnak an tonning thawngpang ral ṭhan a duhmi nih rel khawh ṭhan a si:Tuni zanlai (March 14) 7:32 ah US ram Texas State, Midland khuaah a ummi Pa Bawi Cung Nung le a fa cu Sam Club (thil zuarnak) an kalnak ah Mirang pa nih nam in a sawh hna i siizung ah an phan, tiah theih a si. An pafa in an hmaiah a sawhmi hna a si. A fapa Robert hi fak tukin a hliam.\nZeiruangah dah a sawh? ti le Bawi Cung Nung le a fa hliamhma kongah thawngpang fiangin theih khawh a si rih lo. Asinain nunnak dih tiang cu a phan hraw lai lo tiah kan theih.Coronavirus hi Asia ram in aa thokmi a si tikah Mirang cheukhat Asian mi cungah lungfahnak le huatnak an ngeih ruangah a si ko lai tiah an ruahdamh. Cheukhat nih cun dawr ah thil cawk ding a har ngai cang caah thil an i cuhnak hna ah a si kho men an ti ve.\nZei a si hmanh ah hliam a tuarmi Pa Bawi Cung Nung te pafa nih a rauh hlanah damnak an hmuh khawh nakhnga thlacam bawm hna usih. Cun Coronavirus zong cu a thian zau khawh nakhnga kan Pathian sinah thlacam cio ko usih.\nCoronavirus Kong Ah Myanmar Zong An Lung A Mit Ve Cang